17 வயதில் கொலைக் குற்றவாளி, 31 வயதில் பட்டதாரி.

கோலாலம்பூர்,

தனது காதலியின் மாற்றாந் தந்தை, அவ ளைப் பாலியல் வன்முறைக்கு உட்படுத் தியதை தாங்கிக் கொள்ள முடியாமல் தனது 17 வயதில்  அவனை கொன்று விட்டு சிறைக்குச் சென்ற ஜிம், நேற்று தனது 31ஆவது வயதில், மலேசியாவின் திறந்த வெளி பல்கலைக்கழகத்தின் 21-ஆவது பட்டமளிப்பு விழாவில் முதுநிலை பட்டம் பெற்றார்.

கடந்த 14 வருடங்களாக நான் சிறையில் இருந்த போது, எனக்கு முழு ஆதரவை வழங்கிய எனது குடும்பத்திற்கு நான் பெருமளவில் கடன் பட்டுள்ளேன். அவர்களின் அந்தத் தியாகத்திற்கு நான் ஏதாவது செய்தாக வேண்டும் என்ற அடிப்படையில், சிறையிலிருந்தே எனது கல்வியை தொடர்ந்தேன். இதற்குப் பின்னர், என் குடும்பத்தாருக்கு அனைத்து வகையிலேயும் என்னால் உதவ முடியும்  என்று ஜிம்  சந்தோஷமாகக் கூறினார்.

Read More: Malaysia Nanban News paper on 28.11.2017


பல்கலைக்கழக வினாத்தாளில் ஸாகிரை இடம்பெறச்செய்வதா?

சர்ச்சைக்குரிய மத போதகர் ஸாகிர் நாயக் இஸ்லாமிய உலகில் ஓர் அடையாளச் சின்னம் என்று

பல்கலைக்கழக தேர்வுத் தாளில் இடம்பெறச் செய்திருப்பதை மஇகா

கடுமையாக ஆட்சேபிப்பதாக அதன் உதவித் தலைவர் சிவராஜ் சந்திரன் தெரிவித்தார்.

மாறுபட்ட இனங்கள் வாழும்

இந்த

நாட்டில் ஒரு தேர்வுத் தாளில் இதை இடம்பெறச் செய்ய வேண்டிய அவசியம் என்ன என்று அவர் வினவினார். இனங்களுக்கிடையில்

இன, சமய

புரிந்துணர்வுகளை ஏற்படுத்த வேண்டிய நேரத்தில் இது அவசியமா என்று அவர் வி
னவினார்.

அந்த கேள்வி கீழ்க்கண்டவாறு இடம்பெறுகிறது:

ஸாகிர் நாயக் இஸலாமிய உலகின் போற்றுதலுக்குரிய ஒரு மனிதராக விளங்குகிறார். உண்மையான இஸ்லாத்தை பரப்புவதில்

அவர் தீவிரமாக ஈடுபட்டிருக்கிறார். அவரிடம் எழுப்பப்படும் எந்த ஒரு கேள்விக்கும் அவரால் பதில் தரமுடியும். ஆனால் மலேசியாவில் அவர் சமய போதனை நடத்தக்கூடாது என்று தடைவிதிக்கப்பட்டிருக்கிறது. மலேசியர் என்ற அடிப்படையில் உங்கள் கருத்து என்ன? ஏன் இது நிகழ்கிறது?

இவ்வாறு அந்த கேள்வி அமைந்துள்ளது. மேலும் இதற்கு விடையளிக்க மாணவர்களுக்கு 4 அம்சங்கள் தரப்பட்டுள்ளன.

1
. மலேசியர்கள்

தகவல்களை பெறுவதில் அக்கறை கொள்வதில்லை.

2
. மலேசியர்கள் காரணமே இல்லாமல் உணர்ச்சிவயப்படுகிறார்கள். பயப்படுகிறார்கள்.

3
. மலேசியர்கள் எதையும் ஆராயாமல் ஒரு கூட்டம் என்ன சொல்கிறதோ அதை பின்பற்றுகிறார்கள்.

4
. மலேசியர்கள் தங்கள் சொந்த சமயத்தைப் பற்றி அறியாமையில் இருக்கிறார்கள்.

இதுதான் அந்த பல்கலைக்கழக மாணவர்களுக்கு வினாத்தாளில் எழுப்பப்பட்டுள்ள கேள்வியாகும். இதை மஇகா ஆட்சேபிப்பதாக யுவராஜ் கூறுகிறார்.


வடகொரியாவிலிருந்து அகதியாக வந்த பெற்றோருக்குப் பிறந்தவர் இன்று தென்கொரிய அதிபர்

தென் கொரியாவில் நடைபெற்ற தேர்தலில் புதிய அதிபராக மூன் ஜே இன் பதவியேற்றுள்ளார். தென் கொரியாவின் முன்னாள் பெண் அதிபர் Park Geun-hye என்பவர் ஊழல் குற்றச்சாட்டில் சிக்கியதை தொடர்ந்து அவரது பதவி அதிரடியாக பறிக்கப்பட்டது. இதனைத் தொடர்ந்து நேற்று அதிபர் தேர்தல் நடைபெற்றது. இத்தேர்தலில் மூன் ஜே இன் 41.1 விழுக்காடு வாக்குகளைப் பெற்று வெற்றி பெற்றுள்ளார். இவரை எதிர்த்து போட்டியிட்ட வேட்பாளர் 25.5 விழுக்காடு வாக்குகளுடன் தோல்வியை சந்தித்துள்ளார். இந்நிலையில், தேர்தலை வெற்றி பெற்றதை தொடர்ந்து இன்று மூன் ஜே இன் பதவியேற்றுக்கொண்டார். அடிப்படையில் மனித உரிமை வழக்கறிஞரான இவர், வட கொரியாவில் இருந்து புகலிடம் கோரி தென் கொரியாவிற்கு வந்த அகதிதியாக வந்த பெற்றோருக்கு பிறந்தவர் ஆவார். பதவியேற்பு நிகழ்ச்சிக்கு பின்னர் தன்னுடைய முதல் உரையை தொடங்கிய அதிபர் கொரியா தீபகற்பத்தில் அமைதியை ஏற்படுத்த அனைத்து நடவடிக் கையும் மேற்கொள்ள தயார் என உறுதியளித்துள்ளார். சர்ச்சைக்குரிய விவகாரங்களை அமைதியான பேச்சுவார்த்தையின் மூலம் தீர்த்துக்கொள்ள தயார் எனவும், இதற்காக அமெரிக்கா, சீனா ஜப்பான் நாடுகளுக்கு பயணம் மேற்கொள்ளவும் தயாராக உள்ளதாக மூன் ஜே-இன் தெரிவித்துள்ளார். இது மட்டுமில்லாமல், வட கொரியாவுடன் சமரச பேச்சுவார்த்தை நடத்த அந்நாட்டிற்கும் பயணம் மேற்கொள்ள விருப்பம் உள்ளதாகவும் மூன் ஜே-இன் தெரிவித்துள்ளார்.


5 தோட்டங்களை விழுங்கிய மேம்பாட்டு திட்டத்தால் 250 குடும்பங்கள் தத்தளிப்பு.

(பார்த்திபன் நாகராஜன் - தி.க. காளிதாசன்) கோலாலம்பூர் பத்தாங்பெர்சுந்தை அருகில் மேம்பாட்டு அலையினால் பாதிக்கப்பட்டுள்ள சுங்கை திங்கி, மிஞ்யாக், புக்கிட் தாகார்,மேரி, நைகல் கார்டனர் ஆகிய 5 தோட்டங்களைச் சேர்ந்த 250 குடும்பங்களுக்கு சொந்த வீடுகள் கட்டிக் கொடுக்கப்படும் என்று அளிக்கப்பட்டுள்ள வாக்குறுதி மீறப்பட்டுள்ளதால் தற்போது அவர்களின் எதிர்காலம் பெரும் கேள்விக்குறியாகியுள்ளது. மேரி, சுங்கை திங்கி, மிஞ்யாக், புக்கிட் தாகார், நைகல் கார்டனர் ஆகிய 5 தோட்டங்களைச் சேர்ந்த மக்கள் சொந்த வீடுகளுக் காக சுமார் 20 ஆண்டுகளாக போராடி வருகின்றனர்.இத்தோட்டங்கள் கோல சிலாங்கூர், உலுசிலாங்கூர் ஆகிய மாவட்டங்களில் அமைந்துள்ளன.இந்தியர்கள் அதிகம் வாழ்ந்து வரும் இத்தோட்டங்கள் மலேசியாவில் மிகவும் புகழ் பெற்றவையாகும். பெர்ஜெயா குழுமத்திற்கு சொந்தமான நிலத்தில் இந்த 5 தோட்டங்களின் வீடுகள் அமைந்துள்ளன. இத்தோட்டங்களில் 245 இந்திய குடும்பங்கள் வசித்து வருகின்றன.நாட்டின் வளர்ச்சிக்கு ஏற்ப இத்தோட்ட நிலங்களில் மேம்பாட்டுத் திட்டங்களை மேற்கொள்ள பெர்ஜெயா குழுமம் திட்டமிட்டது. இத்திட் டத்தால் தோட்டத்தில் வாழ்ந்து வரும் குடும்பங்கள் வீடுகளை இழக்க வேண்டிய நிலை ஏற்படும். அதனால் அனைத்து குடும்பங்களுக்கு தரை வீடுகள் கட்டித் தரப்படும் என்று பெர்ஜெயா குழுமம் வாக்குறுதி வழங்கியது. தேசிய முன்னணி ஆட்சியில் இருந்த போதும், தற்போது மக்கள் கூட்டணி ஆட்சியில் இருக்கும் போதும் அவ்வாக்குறுதிகள் நிலை நிறுத்தப்படும் என்று அனைத்து தலைவர்களும் வாக்குறுதி வழங்கினர். ஆனால் இன்றைய தினம் வரை அம்மக்களுக்கான தரை வீடுகள் கட்டித் தரப்படவில்லை. அதே வேளையில் அத்தோட்ட நிலங்களை பெர்ஜெயா குழுமம், தாகார் மேம்பாட்டு நிறுவனத்திடம் விற்பனை செய்து விட்டது. இச்சூழ்நிலையில் தோட்டத்தில் வசித்து வரும் மக்களுக்கான வீடுகளை யார் கட்டித் தரப் போவது என்பது தான் தற்போதைய கேள்வியாகும் என்று பிஎஸ்எம் கட்சியின் மத்திய செயலவை உறுப்பினர் அருட்செல்வம் கூறினார்.பாதிக்கப்பட்ட மக்களுக்கு வீடுகளை கட்டித் தர வேண்டும் என்று பெர் ஜெயா குழுமத்திடம் பல முறை மகஜர்கள் வழங்கப்பட்டுள்ளது. அதே வேளையில் மக்கள் அமைதி ஆர்ப்பாட்டத்திலும் ஈடுபட்டனர். சிலாங்கூர் மாநில அரசாங்கத்திடமும் பல முறை மகஜர்கள் வழங்கப்பட்டன. அதற்கும் இதுநாள் வரை எந்தவொரு பதிலும் கிடைக்கவில்லை. தோட் டங்களில் வாழும் மக்கள் தங்களின் வீடுகளை காலி செய்ய வேண்டும் என்ற நோட்டீசை வழங்க மேம்பாட்டு நிறுவனம் தயாராக இருப்பதாக தகவல்கள் எங்களுக்கு கிடைத்துள்ளன. ஆகவே தோட்ட மக்களுக்கு வீடுகள் கட்டித் தரப்படும் வரையில் இப்பகுதியில் மேற்கொள்ளப்படும் எந்தவொரு மேம்பாட்டு பணிகளுக்கும் சிலாங்கூர் மாநில அரசு அங்கீகாரம் வழங்கக்கூடாது. இதனை மாநில மந்திரி புசார் டத்தோஸ்ரீ அஸ்மின் அலியும், ஆட்சிக் குழு உறுப்பினர் கணபதி ராவும் உறுதி செய்ய வேண்டும் என்று அருட்செல்வம் செய்தியாளர்களிடம் கூறினார். இதனிடையே நேற்றைய செய்தியாளர்கள் சந்திப்பில் மேரி தோட்ட பிரதிநிதியாக நாகப்பன், நைகல் கார்டனர் தோட்ட பிரதிநிதியாக வாசு, சுங்கை திங்கி தோட்ட பிரதிநிதியாக குமார், மிஞ்யாக் தோட்ட பிரதிநிதியாக முருகையா, புக்கிட் தாகார் தோட்ட பிரதிநிதியாக முகமட் அலி ஆகியோர் கலந்து கொண்டு தங்களின் பிரச்சினைகளை கூறினர். மூன்று தலைமுறைகளாக இத்தோட்டங்களில் நாங்கள் வாழ்ந்து வருகிறோம். தரை வீடுகள் கட்டித் தருகிறோம் என்று பெர்ஜெயா குழுமத்தினர் வாக்குறுதி வழங்கினர். ஆனால் இதுநாள் வரை வீடுகளை கட்டி தரவில்லை. முதலில் வீடு கட்டித் தருவதாக கூறியவர்கள், பின் நஷ்ட ஈடாக 20 ஆயிரம் வெள்ளி தருவதாக கூறுகின்றனர்.வாக்குறுதியின் அடிப்படையில் அனைத்து மக் களுக்கும் தரை வீடுகள் கட்டித் தரப்பட வேண்டும். இல்லையென்றால் எங்களின் போராட்டம் ஓயாது என்று அவர்கள் கூறினர்.


பாடாங் மேஹா தோட்டத் தமிழ்ப்பள்ளி வளாகத்தில் அத்துமீறி நுழைவு!

பாடாங் மேஹா தோட்டத் தமிழ்ப்பள்ளி வளாகத்தில் அத்துமீறி நுழைந்து கேண்டீன் கட்டுமானத்தை தரைமட்ட மாக்கிய வின்தெஜ் நிறுவனத்திற்கு எதிராக பெற்றோர்கள் நேற்று ஆட்சேப மறியலில் குதித்தனர். 59 ஆண்டுகள் பழைமை வாய்ந்த பாடாங் மேவா தோட்டத் தமிழ்ப்பள்ளியில் இணை சிற்றுண்டி சாலையின் கட்டுமானப் பணி கள் மேற்கொள்ளப்பட்டு வந்தன. இந்த இணை சிற்றுண்டி சாலை கட்டுவதற்கு தமிழ்ப்பள்ளிகளின் மேம்பாட்டு வாரியத்தின் தலைவர் டத்தோ என்.எஸ். இராஜேந்திரன் முயற்சியில் 1 லட்சம் வெள்ளி மானியம் பெற்று தரப்பட்டது. இந்நிதியைக் கொண்டு சிற்றுண்டி சாலையின் கட்டுமானப் பணிகள் தொடங்கப்பட்டன. தூண்கள், சுவர்கள் எழுப்பப்பட்ட நிலையில் இந்த இணை சிற்றுண்டி சாலை கட்டடத்தை வின்தெஜ் மேம்பாட்டு நிறுவனத்தினர் இடித்து தரைமட்ட மாக்கினர். கடந்த செப்டம்பர் 27ஆம் தேதி பூட்டப்பட்ட நிலையில் இருந்த பள்ளிக்குள் அத்துமீறி நுழைந்து அம்மேம்பாட்டு நிறுவனத்தை சேர்ந்தவர்கள் அக்கட்டடத்தை இடித்துள்ளனர் என்று மலேசிய மக்கள் சக்தி கட்சியின் தலைமை செயலாளர் எஸ். சுதாகர் நேற்று கூறினார். இப்பிரச்சினைக்கு உரிய தீர்வு காணப்படும் வேளையில் இரண்டு நாட்களுக்கு முன் அந்த மேம்பாட்டு நிறுவனம் தனது வழக்கறிஞர்கள் மூலம் பள்ளி தலைமையாசிரியருக்கு கடிதம் ஒன்றை அனுப்பியது. பள்ளியின் நிலம் எங்களுக்கு சொந்தமானது. அருகில் உள்ள நிலத்தையும் நாங்கள் வாங்கி விட்டோம். இதனால் பள்ளியை சுற்றி யுள்ள பாதுகாப்பு சுவர்களை இடிக்க வேண்டும் என்று அக்கடிதத்தில் அம்மேம்பாட்டு நிறுவனம் குறிப் பிட்டிருந்ததை கண்டு தலைமையாசிரியர் பெரும் அதிர்ச்சிக்குள்ளாகினார். இக்கடிதம், மேம்பாட்டு நிறுவனத்தின் அத்துமீறிய செயலை கண்டிக்கும் வகையில் இந்த ஆட்சேப மறியலை நாங்கள் நடத்தினோம். பள்ளியின் வாரியக்குழு, பெற்றோர் ஆசிரியர் சங்கம், முன்னாள் மாணவர்கள் சங்கம், பெற்றோர்கள் என 200க்கும் மேற்பட்டோர் இம்மறியலில் கலந்து கொண்டனர் என்று சுதாகர் செய்தியாளர் களிடம் கூறினார். பாடாங் மேவா தமிழ்ப்பள்ளி அரசாங்க பள்ளியாகும். பள்ளியில் அரசாங்கத்திற்கு சொந்தமாகும். ஆனால் இந் நிலம் எங்களுக்கு சொந்தம் எனக் கூறி வின்தெஜ் நிறுவனத்திற்கு கட்டடங்களை இடிக்கும் உரிமையை யார் வழங்கியது. இதற்கு பின்னணியில் இருப்பவர்கள் யார் என்று அவர் கேள்வி எழுப்பினார். ஏற்கெனவே 6க்கும் மேற்பட்ட மேம்பாட்டு நிறுவனங்கள் இப்பள்ளி நிலத்தை சொந்தம் கொண்டாடி பிரச்சினைகளை எழுப்பின. தற்போது வின்தெஜ் நிறுவனம் ஒரு படி மேல் சென்று அரசாங்க நிதியில் கட்டப்பட்ட இணை சிற்றுண்டி சாலையை உடைத்துள்ளனர். இந்நிறுவனத்தின் செயலால் பள்ளி ஆசிரியர்கள் உட்பட மாணவர்களும் மன உளைச்சலுக்கு ஆளாகியுள்ளனர் என்று அவர் கூறினார். பாடாங் மேவா தோட்டப் பாட்டாளிகளுக்கு வெ.65 லட்சம் இழப்பீடு வழங்க வேண்டும் என்று அலோர்ஸ்டார் நீதிமன்றம் மேம்பாட்டு நிறுவனங்களுக்கு உத்தரவு வழங்கியுள்ளது. நீதிமன்றத்தின் உத்தரவை ஏற்று இதுநாள் வரை எந்தவொரு மேம்பாட்டு நிறுவனமும் இழப்பீடு நிதியை வழங்கவில்லை. தற்போது பள்ளி நிலத்திற்கு உரிமை கொண்டாடும் வின்தெஜ் மேம்பாட்டு நிறுவனம் தோட்டப் பாட்டாளிகளுக்கு இழப்பீட்டு பணத்தை தருவதற்கு தயாரா என்று சுதாகர் கேள்வி எழுப்பினார்.மாணவர்களின் பாதுகாப்பை கருத்தில் கொண்டு மலேசிய மக்கள் சக்தி கட்சியினர் 50 ஆயிரம் வெள்ளி செலவில் பள்ளியை சுற்றி தடுப்பு சுவரை கட்டித் தந்தனர். இதற்கு முன் இருந்த மேம்பாட்டு நிறுவனத்தின் அனுமதியுடன் தான் இந்த சுவர் எழுப்பப்பட்டது. ஆனால் இன்று அதை இடிக்கப் போவதாக வின்தெஜ் நிறுவனத்தினர் மிரட்டியுள்ளனர். இப்படி அநாகரிக செயலில் ஈடுபட்டு வரும் அந்த மேம்பாட்டு நிறுவனத்தின் நடவடிக்கைகளை மலேசிய மக்கள் சக்தி கட்சியினர் இனியும் பார்த்து கொண்டிருக்க மாட்டார்கள். பாடாங் மேவா தோட்டத் தமிழ்ப்பள்ளியை காப்பாற்றுவதற்கு இறுதிவரை போராடுவதற்கு நாங்கள் தயாராக வுள்ளேம். பள்ளி கட்டடங்களை உடைத்த வின்தெஜ் நிறுவனம் உடனடியாக பகிரங்க மன்னிப்பு கேட்க வேண்டும். அதே வேளையில் இழப்பீட்டு தொகையை கொடுக்க வேண்டும் என்று சுதாகர் கூறினார்.


விஜயகாந்த்.. அப்படீன்னா எல்லோருமே பொய் சொல்கிறார்களா??

சென்னை:

அது என்ன விஜயகாந்த் மீது தமிழக அரசியல் தலைவர்களுக்கு திடீர் அக்கறை ஒரே நாளில் வந்திருக்கிறது?

தேமுதிக தலைவர் விஜயகாந்த்துக்கு சில வருடங்களாகவே உடம்பு சரியில்லை. அதனால் சிகிச்சை எடுத்து கொண்டு இருக்கிறார். இதற்காக சிங்கப்பூர், அமெரிக்காவுக்கும் சென்று வந்திருக்கிறார்.

கருணாநிதி சமயத்தில் விஜயகாந்த் அழுததையும், பிறகு வீட்டுக்கு கூட போகாமல் ஏர்போர்ட்டிலிருந்து நேராக சமாதிக்கு சென்று அஞ்சலி செலுத்தி விட்டு வந்ததையும் நாம் அறிந்தோம். அப்போது ஒரு குழந்தையை போல விஜயகாந்த் அழுதுவீடியோ வெளியிட்டதையும், தள்ளாமை காரணமாக மெரினாவில் நடக்க முடியாமல் அஞ்சலி செலுத்த முயன்றதையும் பார்த்து தமிழகமே கலங்கியது. எப்படி பார்த்த விஜயகாந்த்தை இப்படி பார்க்க நேரிடுகிறதே என்று நினைக்காதவர்களே இல்லை.

கருணாநிதி

அப்படி யாரோ நினைக்கும்போது, தன் தந்தைக்காக விஜயகாந்த் அழுததையும், அஞ்சலி செலுத்தியதையும் ஸ்டாலினும் நன்றாகவே அறிவார். ஆனால் இவ்வளவு நாள் இல்லாமல் இன்று எதற்காக சாலிகிராமம் சென்று விஜயகாந்த்தை சந்திக்க வேண்டும்? கருணாநிதிக்காக விஜயகாந்த் அழுதது இப்போதுதான் ஸ்டாலினுக்கு தெரியவந்ததா? அல்லது உடல்நலன் விசாரிக்க வந்தேன் என்று ஊர் திரும்பி 4 நாள் கழித்துதான் கேட்க தோன்றியதா? என தெரியவில்லை.

அமெரிக்கா

இத்தனைக்கும் விஜயகாந்த் நீண்ட நாள் நெருங்கிய நண்பர் என்று சொல்கிறார். நெருங்கிய நண்பராக இருந்திருந்தால், ஒவ்வொரு முறை ஆஸ்பத்திரியில் அனுமதிக்கும்போதும், அல்லது அமெரிக்காவிலிருந்து திரும்பியபோதும் இதுவரை ஒருமுறைகூட சென்றதில்லையே ஏன்?

இவ்வளவு நாளா?

இதேதான் ரஜினியும். அதிமுக-பாஜக மேல் உள்ள விசுவாசத்தை காட்ட இந்த சந்திப்பை பயன்படுத்தி கொண்டார். அரசியலாவது இவர்கள் இருவருக்கும் இப்போது உள்ளது. ஆனால் அந்த காலத்தில் இருந்தே இருவரும் சினிமாவில் ஒன்றாக இருந்தவர்கள். ஒரே துறையை சார்ந்த்வர் என்ற எண்ணம்கூட இவ்வளவு நாள் ரஜினிக்கு இல்லையே ஏன்?

ஏன் விசாரிக்கவில்லை

கடந்த முறை சிகிச்சை முடிந்து சென்னை திரும்பிய சமயத்தில், ஒருவர்கூட வந்து விஜயகாந்த் உடல்நிலை குறித்து விசாரிக்கவில்லையே என்று அவரது குடும்பத்தாரே வருத்தப்பட்டதாக கூறப்பட்டது. மக்கள் நலக்கூட்டணி அமைய எத்தனை முறை அந்த தலைவர்கள் இந்த சாலிகிராம் வீட்டுக்கு நடையாய் நடந்திருப்பார்கள், ஒருவர்கூட எட்டிப் பார்க்கவில்லையே என்று பிரேமலதா ஆதங்கப்பட்டதாகவும் சொல்லப்பட்டது.

சபாஷ்

அப்படி இருக்கும்போது இந்த முறை விஜயகாந்த் வீட்டுக்கு தலைவர்கள் சென்று சந்தித்ததில் சந்தர்ப்பவாத அரசியலை தவிர வேறு இல்லை என்பது தெளிவாக தெரிகிறது. இந்த விஷயத்தில் திருநாவுக்கரசரை பாராட்டலாம். எதற்காக விஜயகாந்த்தை சந்தித்தீர்கள் என்று கேட்டதற்கு, "தேர்தல் நேரத்தில் சந்திக்கும்போது அரசியல் குறித்து பேசாமல் இருக்க முடியுமா? அரசியல் ரீதியாக பேசினோம். நாட்டு நலனுக்கேற்ற வகையில் நல்ல முடிவு எடுக்க வேண்டுமென விஜயகாந்த்திடம் வலியுறுத்தினேன்" என்று பளிச்சென உண்மையை சொன்னதற்கு ஒரு சபாஷ் போடலாம்.

அமித்ஷா, ஸ்டாலின்

கூட்டணி விஷயம்தான் பேசவந்தோம் என்பதைகூட பகிரங்கமாக சொல்லிக் கொள்ள முடியாத தலைவர்களாக அமித்ஷா முதல், ரஜினி, ஸ்டாலின் வரை உள்ளது தமிழகத்துக்கு ஆச்சரியமாக உள்ளது. இதில் விஜயகாந்த்தின் உடல்நலனை கொண்டு வந்து முன்னிறுத்தி பேசுவது அதைவிட மோசமாக உள்ளது!


இலங்கைக்கு செல்ல வேண்டாம்

கொழும்பு,

இலங்கையில் தொடர் குண்டு வெடிப்பு நடந்ததையடுத்து, இலங்கை செல்வதை தவிர்க்குமாறு அமெரிக்க மக்களை அந்நாட்டு அரசு கேட்டுக் கொண்டு ள்ளது. இது பற்றி, அமெரிக்க வெளியுறவு அமைச்சகம் வெளியிட்டுள்ள அறிக்கையில், கூறியிருப்பதாவது: இலங்கையில், பயங்கரவாத தாக்குதல் அபாயம், தொடர்ந்து நீடிக்கிறது.

அந்நாட்டில் உள்ள சுற்றுலா மையங்கள், ரயில், விமான நிலையங்கள், மார்க்கெட்கள், வணிக வளாகங்கள், ஓட்டல்கள், வழிபாட்டு தலங்கள் உட்பட மக்கள் அதிகமாக கூடும் இடங்களை குறி வைத்து பயங்கரவாதிகள் தாக்குதல் நடத்த அதிக வாய்ப்புகள் இருப்பதால் இலங்கை செல்வதை, அமெரிக்கர்கள் தவிர்க்க வேண்டும் என கேட்டுக் கொள்ளப்படுகிறது என்றார் அவர்.


மஇகாவில் மறுபடியும் அனைவரையும் ஒன்றிணைய வைப்பேன்!

அம்னோ எதிர்நோக்கி வந்த உள்கட்சி பிரச்சினைகளைப் போன்று ம.இ.காவும் பல பிரச்சினைகளை எதிர் நோக்கியுள்ளது. ம.இ.கா 5 முறை நீதிமன்ற வாசலைத் தொட்ட போதிலும், அனைத்துச் சவால்களையும் இன்னல் களையும் கடந்து மீண்டு வந்துள்ளோம். இந்திய மக்களின் நலன் கருதி ம.இ.கா மீண்டும் ஒருங் கிணைக்கப்பட்ட முறையில், ம.இ.காவோடு பிணக்கு கொண்ட அனைத்துத் தரப்பினரும் மீண்டும் கட்சியோடு இணைந்து சேவையாற்றுவதற்கான எல்லா முயற்சிகளையும் நான் தற்பொழுது மேற்கொண்டு வருகின்றேன் என்று மஇகா தேசியத் தலைவர் டத்தோஸ்ரீ எஸ். சுப்பிரமணியம் நேற்று அறிவித்தார். அவரின் உரையிலிருந்து சில விஷயங்கள் வருமாறு: ‘கடந்த 2009ஆம் ஆண்டுத் தொடங்கி நாட்டின் பிரதமராகப் பதவியேற்ற காலந்தொட்டு டத்தோஸ்ரீ நஜீப் துன் ரசாக் இந்திய சமுதாயத்தினர் விரும் பக்கூடியவராகவும் மிகவும் நெருக்கமான தோழராகவும் இருந்து வரு கிறார். இதற்கு முன்னதாகப் பதவி வகித்து வந்த நாட்டின் முன்னாள் பிரதமர்கள் யாரும் செய்யாத அளவில், பதவி வகித்து வந்த கடந்த 7 ஆண்டு களில் இந்திய சமுதாயத்தினரின் மேம்பாட்டிற்கு அதிகமான உதவிகளைத் தற்போதைய பிரதமர் வழங்கியுள்ளார்’. 14-ஆவது பொதுத்தேர்தல் சவால்கள் ‘இதற்கு முன்னதாக எதிர் கொண்ட தேர்தலைக் காட்டிலும் வரக்கூடிய 14-ஆவது பொதுத் தேர்தல் நமக்கு மாபெரும் சவால்கள் நிறைந்ததாகும். நாட்டின் விடைபெற்ற பிரதமர்களில் ஒருவரும் முன்னாள் துணைப் பிரதமரும் எதிர்கட்சியினருடன் கூட்டுச் சேர்ந்து, நாட்டின் தலைமைத்துவத்தையையும் தேசிய முன்னணியின் ஆட்சி யையும் வீழ்த்துவதற்குச் செயல்பட்டு வருகின்றனர். சவால்கள் அனைத்தையும் சமாளித்துச் சிறந்த தலைமைத் துவத்தின் வழியே முன்னோக்கிச் செல்வதோடு, பூகிஸ் போர் வீரரின் பரம்பரையைச் சார்ந்த பிரத மர் தளபதியாக முன்னின்று போரினை எதிர்கொள்ளத் தயாராக நம்மிடையே இருக்கின்றார். தேசிய முன்னணி கொண்டிருந்த வசந்த காலத்தை நாம் மீண்டும் கொண்டு வருவதற்கு நம்மி டையே உருமாற்றம் ஒன்று அவசியமாகின்றது. அனைவரும் பங்காற்றுகின்றனர் ‘இந்நாட்டில் ஒவ்வோர் இனத் தவரும் அதாவது எண்ணிக்கை ரீதியில் அதிகம், குறைவு என்றில்லாமல் அனைவரும் அரசியல் களத்தில் முக்கிய பங்கினை ஆற்றி வருகின்றனர். அதன் அடிப்படையில், நம் முன் னோர்களும் அரசியல் தலைவர்களும் கொண்டிருந்த அதே ஒற்றுமையுணர்வுடனும் உத்வேகத்துடனும் நாம் அனைவரும் முன்னோக்கிச் செல்ல வேண்டும். 14-ஆவது பொதுத்தேர்தலில் கிராமப்புறங் களில் நம்முடைய வலுத்தன்மை நிலையாக உள்ள வேளையில், தீவிர போட்டிகள் ஏற்படக்கூடிய நகர்புற தொகுதிகளில் நமது அரசியல் இயந்திரத்தை வலுப்படுத்த வேண்டும்.’ 11 அம்ச திட்டம் ‘ம.இ.கா முன்னமே வகுத்துள்ள சமுதாய வளர்ச்சிக்கான 11 அம்சத் திட்டங்களின் வழி பல ஆக்கக ரமான நிகழ்ச்சிகளை மேற் கொண்டு சமுதாயத்தோடு அணுக்கமான உறவை ஏற்படுத்தி வருகின்றது. இன்றைய இளைய சமுதாயம் கல்வியிலும் பொரு ளாதாரத்திலும் ஒருங்கிணைக் கப்பட்ட முறையில் வெற்றி காண்பதன் அவசியத்தை எடுத்துரைப்ப தோடு பல இளம் இந்திய தொழில்முனைவர்க ளையும் உருவாக்க வேண்டுமென் பதே எங்களது தலையாய நோக்கமாகும்.’ இந்திய சமுதாயம் தொடர்பான திட்டங்களில் நேரடி தலையீடுகள் நாட்டின் கடந்த 8 ஆண்டுக்கான வரவு செலவுத் திட்டத்தில், பிரதமர் அவர்கள் தமிழ்ப்பள்ளிகளின் வளர்ச்சி, சிறுகடனுதவி திட்டம், தொழில் திறன் வாய்ப்புகள் போன்றவற்றில் இந்தியர் களுக்குச் சிறப்பு ஒதுகீட்டினை வழங்கியுள்ளார். இந்த உதவிகள் அனைத்திற்கும் டத்தோஸ்ரீ அவர்களுக்கு மீண்டும் எனது நன்றியினைத் தெரிவித்துக் கொள்கிறேன். இதுநாள்வரையில் இந்திய சமுதாய விவகாரங்களில் பிரதமரின் நேரடி தலையீட்டுத் திட்டங்கள் அனைத்தும் இனி நிரந்தரமான திட்டமாக உரு மாற்றம் காண வேண்டிய அவசியம் ஏற்பட்டுள்ளது.’ இந்திய வியாபாரிகளுக்கு நிதி இந்திய வியாபாரிகளுக்காக 500 கோடி வெள்ளி பெருமளவில் சிறுகடன் சுழல் நிதித்திட்டம் ஒன்று தோற்றுவிக்கப்பட வேண் டுமென கேட்டுக் கொள்கிறேன். தற்பொழுது, இந்திய வியாபாரி களுக்காக ரிங்கிட் மலேசியா 250 கோடி கடனாக வழங்கப்பட்டு, மாதம் 50 கோடி முதல் 60 கோடி வரை திரும்பப் பெறப்பட்டு வருவதை நான் அறிவேன். அதனை நல்லதோர் ஆரம்பமாகக் கொண்டு இந்த 500 கோடி சிறுகடன் சுழல் நிதித் திட்டம் தொடங்கப்படுவதில் எவ்வித இடையூறுகளும் ஏற்படு வதற்கு வாய்ப்பில்லை. மாறாக, இஃது இந்திய வியாபாரிகளின் கடனு தவிப் பிரச்சினைகளுக்கு நிரந்தர தீர்வாகவும் அமையும்.’ நிலுவையில் உள்ள பிரச்சினைகள் ‘பல ஆண்டுகளாக நாட்டில் நிலவி வரும் பல பிரச்சினை களுக்கு இன்றுவரையில் நிரந்தர தீர்வுகள் காணப் படவில்லை. இதற்கு அரசாங்கத்தின் கொள்கை முறைகள் ஒரு முக்கியத் தடைக் கல்லாக இருந்து வருகின்றது. ஒவ்வோர் ஆண்டும் ம.இ. காவின் பொதுப்பேரவையில் இது தொடர்பான தீர்மானங்கள் சமர்ப் பித்து ஏற்றுக் கொள்ளப்படுகின்றன. ஆண்டுகள் கடக் கின்றன. ம.இ.காவில் தேசியத் தலை வர்கள் மாறிய போதிலும் இதற்கான தீர்வுகள் ஏற்படவில்லை. மத்திய அரசில் வேலை வாய்ப் புகள் திருப்தியளிக்காத நிலையில் மாநில அரசாங்கம், நகராண்மைக் கழகம் நிலையில் இந்நிலைமை இன்னும் மோசமாகவே உள்ளது. தீபகற்ப மலேசியாவில் இதுவரை யில் மாவட்ட அதிகாரியோ நகராண்மைக்கழக தலைவராகவோ பூமிபுத்ரா அல்லாதவர்கள் ஒருவர்கூட நியமிக்கப்பட வில்லை என்பது இங்குக் கவனிக்கப்பட வேண்டிய ஒன்றாகும். சுதந்திரம் அடைந்து 60 ஆண்டுகள் கடந்த போதிலும் பொதுச் சேவைத் துறையில் இன்னும் நிலையான இலக்கை நாம் அடையவில்லை. இந்திய தொழில் முனைவர்களுக்கு அரசாங்க குத்தகைகள் ‘இந்திய சமுதாயத்தினரி டையே தொழிலதிபர்களை உருவாக்க வேண்டுமாயின் சிறுதொழில் வியாபாரிக ளுக்குத் தேவையான உதவிகள் வழங்கப் பட வேண்டும். அரசாங்கக் கொள்கைகளின் அடிப்படையில் நாட்டில் இருக்கக்கூடிய குறிப் பாக, சிறுதொழில், நடுத்தர வியாபாரம் செய்யும் இந்திய இளைஞர்கள் அரசாங்கக் குத் தகை வாய்ப்புகளைப் பெறுவதில் சிக்கலை எதிர்நோக்குகின்றனர்.’ கடந்த ஆண்டு டத்தோஸ்ரீ அவர்களால் 2016ஆம் ஆண்டுக் கான வரவு செலவுத் திட்டத்தில் அறிவிக்கப்பட்ட சிறப்பு ஒதுக் கீட்டின் கீழ், தமிழ்ப் பள்ளிகளின் சிறு சிறுமேம் பாட்டுத் திட்டங் களுக்கான வாய்ப்புகள் இந்திய குத்தகையாளர்களுக்கு வழங்க ஒப்புதல் வழங்கப்பட்டது. இருந் ப் போதிலும், இவ்விவகாரத்தில் சம்மந்தப் பட்ட இலாகா கல்விய மைச்சுக்கு வெளியிட்டுள்ள சுற்றறிக்கை யில் இந்தியர்கள் அரசாங்ககுத்தகைகளில் பங் கேற்கமுடியாத அளவிலான கட்டுப்பாடுகள் விதிக்கப்பட்டுள்ளன. நிதியமைச்சின் துணை யோடு இப் பிரச்சினைகளுக்குத் தீர்வு காண்பதற்கு எனக்குச் சுமார் 6 மாத கால அவகாசம் தேவைப் பட்டது. அவ்வகையில், அரசாங் கக் கொள்கை மாற்றங்களால் மட் டுமே இப்பிரச்சினைகளுக்கு நிரந்தர தீர்வைக் கொண்டு வர முடியும்.


சசிகலாவை ஏன் சந்தித்தார் தம்பிதுரை?

பெங்களூரு பரப்பன அக்ரஹாரா சிறையில் அடைபட்டிருக்கும் சசிகலாவை நீண்ட இடைவெளிக்குப் பிறகு சந்தித்துப் பேசியிருக்கிறார் மக்களவை துணை சபாநாயகர் தம்பிதுரை. ' குடியரசுத் தலைவர் தேர்தல் நிலைப்பாடு தொடர்பாகவும் தமிழக அரசியல் தொடர்பாகவும் சசிகலாவிடம் விவாதித்தார் தம்பிதுரை. தினகரனின் செயல்பாடுகள் குறித்தும் பேசப்பட்டிருக்கிறது' என்கின்றனர் அ.தி.மு.க வட்டாரத்தில். நாட்டின் 15 ஆவது குடியரசுத் தலைவரை தேர்வு செய்வதற்கான பணிகளில் தீவிரம் காட்டி வருகிறது மத்தியில் ஆளும் பா.ஜ.க அரசு. இதுதொடர்பாக, நேற்று தமிழக முதல்வர் எடப்பாடி பழனிசாமியிடம் ஆதரவு கோரினார் பிரதமர் மோடி. திகார் சிறையில் இருந்து வெளிவந்த நாள் முதலாக, எடப்பாடி பழனிசாமியை கட்டுப்பாட்டுக்குள் வைக்கும் வேலைகளில் ஆர்வம் காட்டினார் தினகரன். நான் ஒதுங்கியிருந்தால் கட்சி இணையும் என எதிர்பார்த் தேன். அப்படி எதுவும் நடக்கவில்லை. எனவே, கட்சிப் பணிகளில் ஈடுபட இருக்கிறேன்' எனப் பேட்டியளித்தார். இதனை மூத்த அமைச்சர்கள் பலரும் விரும்பவில்லை. அவர்கள் யாரும் தினகரனை ஒருபொருட்டாக எடுத்துக் கொள்ளாததால், தனக்கான ஆதரவு எம்.எல்.ஏக்களை வீடு தேடி வரச் செய்தார். இதனால், 'ஆட்சிக்கு சிக்கல்' என்பன போன்ற தகவல்கள் வெளியானது. அதேநேரம், தினகரனை சந்தித்த எம்.எல்.ஏக்களை எடப்பாடி பழனிசாமியும் சந்தித்துப் பேசினார். " எம்.எல்.ஏக்களை தினகரன் அணி திரட்டியதற்குக் காரணமே, குடி யரசுத் தலைவர் தேர்தலை மனதில் வைத்துத்தான். இதை வெளிப்படையாகக் கூறாமல், தன்னுடைய ஆதரவாளரான தங்க.தமிழ்ச்செல்வனைப் பேச வைத்தார் தினகரன். ' நாட்டின் மூன்றாவது பெரிய கட்சியாக இருக்கிறோம். உங்கள் வேட்பாளரை ஆதரிக்க வேண்டும் என்றால், எங்களுக்கென்று கட்சி அலுவலகம் இருக்கிறது. அங்கு வந்து தினகரனிடம் ஆதரவு கேட்க வேண்டும்' என வெளிப்படையாகப் பேசினார். இதனை ஆளும்கட்சியின் அமைச்சர்கள் யாரும் ரசிக்கவில்லை. இன்று சசிகலாவை சந்தித்த தம்பிதுரை, ' குடியரசுத் தலைவர் தேர்தலில் பா.ஜ.கவை நாம் ஆதரிக்க வேண்டும். உங்களிடம் இதுகுறித்து தெரிவிக்குமாறு டெல்லி மேலிடம் தெரிவித்தது. அ.தி.மு.கவின் அனைத்து எம்.எல்.ஏக்களும் பா.ஜ.க வேட்பாளருக்கு வாக்களிக்க வேண்டும். தினகரன் தரப்பிடமும் இதை நீங்கள் எடுத்துக் கூற வேண்டும்' எனத் தெரிவித்தவர், தேர்தல் ஆணையத்தில் நிலுவையில் இருக்கும் இரட்டை இலை விவகாரம் தொடர்பாகவும் மாநில அரசு எந்தவித சர்ச்சையிலும் அடிபடாமல் செயல்படுவதைப் பற்றியும் விவரித்திருக்கிறார். இதன்பின்னர், தினகரனும் சசிகலாவை சந்தித்து நடந்த சம்பவங்களை எடுத்துக் கூறினார். அவரிடம் பேசிய சசிகலா, ' எந்த ஒரு காரியமாக இருந்தாலும், நிதானமாகச் செயல்படுமாறு பலமுறை கூறியிருக்கிறேன். நமக்கு சாதகமாக எல்லாம் மாறும் வரையில் அமைதியாகத்தான் இருக்க வேண்டும்' எனத் தெரிவித்திருக்கிறார். இந்த சந்திப்பின் முடிவில், தினகரன் ஆதரவு எம்.எல்.ஏக்களும் பா.ஜ.க வேட்பாளரை ஆதரிக்க உள்ளனர். வெற்றிவேல், தங்க.தமிழ்ச்செல்வன் ஆகியோர் எதிர்ப்பு காட்டினாலும், சசிகலாவின் உத்தரவை அவர்கள் ஏற்றுக் கொள்வார்கள்" என்கிறார் மன்னார்குடி அ.தி.மு.க பிரமுகர் ஒருவர். " திவாகரனுக்கு எதிராக சில நாட்களுக்கு முன்பு மன்னார்குடியில் கூட்டம் போடத் திட்டமிட்டார் தினகரன். இதற்காக, பேச்சாளர்கள் நாஞ்சில் சம்பத், புகழேந்தி உள்ளிட்டவர்கள் மன்னார்குடிக்கு விரைந்தனர். ' என் தொகுதிக்குள்ள உங்க ஆட்டமா?' எனக் கடுப்பான திவாகரன், கூட்டத்துக்குப் போடப்பட்ட பந்தல்களைப் பிரிக்க வைத்தார். கூட்டமும் ரத்தானது. இதன் தொடர்ச்சியாக சிறையில் சசிகலாவை சந்தித்தவர், ' பா.ஜ.கவை நாம் அனுசரித்துச் சென்றால்தான், நீங்கள் சிறையில் இருந்து வெளியில் வர முடியும். தினகரனின் செயல்பாடுகளால், நீங்கள் நிரந்தரமாக சிறையில் இருக்க நேரிடும். அவருடன் இருக்கும் சில நிர்வாகிகள் அவரைத் தவறாக வழிநடத்துகின்றனர். அவரது செயல்களால், வழக்குக்கு மேல் வழக்குத்தான் வந்து சேரும். அவரைக் கட்சியைவிட்டே ஒதுக்கி வையுங்கள்' எனத் தீர்மானமாகக் கூறிவிட்டு வந்தார். இதன்பிறகு, தினகரனின் செயல்பாடுகளில் வேகம் இல்லை. குடும்ப உறவுகளும் அமைதியாகிவிட்டனர். தங்கள் குடும்பத்துக்கு எதிராக டெல்லியில் வரிந்துகட்டும் தமிழக லாபிகளைப் புரிந்து கொண்டு அமைதியாக இருக்கிறார் சசிகலா. அதே மனநிலைக்கு குடும்ப உறவுகளும் வந்துவிட்டனர். டெல்லியில் அவருக்கு ஆதரவான நடவடிக்கைகளை எடுத்து வருவதாக தம்பிதுரை தெரிவித்திருக்கிறார். சொத்துக் குவிப்பு வழக்கின் ரிவியூ மனுவின் மீதான உத்தரவை எதிர்பார்த்துக் காத்திருக்கிறார் சசிகலா" என்கிறார் அ.தி.மு.கவின் முக்கிய பிரமுகர் ஒருவர். இது எங்களுடைய அரசு' என திவாகரன் தரப்பினர் பேசத் தொடங்கியுள்ளனர். இதற்கெல்லாம், எடப்பாடி பழனிசாமி தரப்பினர் எந்தப் பதிலும் அளிக்க விரும்பவில்லை. ' தேர்தல் ஆணையத்தின் முடிவை அடுத்தே, அடுத்தகட்டத்தை யோசிக்க முடியும்' எனவும் தீர்மானமாகச் சொல்கின்றனர் கொங்கு மண்டல அ.தி.மு.கவினர்.


5 நாட்களில் எந்த அரசியல் மாற்றமும் இல்லை.

சசிகலா தன் கணவரின் நலம் விசாரிக்க 5 நாள் ’பரோலில்’ சென்னை வந்தார். அவரது பரோல் நேற்றோடு முடிந்ததால், நேற்று மீண்டும் சென்னை யிலிருந்து பெங்களூரு சிறைக்குச் சென்றார்.

சொத்துக் குவிப்பு வழக்கில், சிறைத் தண்டனை பெற்ற சசிகலா, கடந்த பிப்ரவரி மாதம் பெங்களூரு, பரப்பன அக்ரஹாரா சிறையில் அடைக்கப்பட்டார். சமீபத்தில், அவரின் கணவர், நடராஜனுக்கு, கடுமையான உடல் நலக்குறைவு ஏற்பட்டது. சென்னை அருகே உள்ள தனியார் மருத்துவமனையில் அனு மதிக்கப்பட்ட நடராஜனுக்கு உடல் உறுப்புகள் மாற்று அறுவை சிகிச்சை மேற்கொள்ளப்பட்டது.

இந்நிலையில், தனது கணவர் நடராஜனை பார்ப்பதற்காக, சசிகலா 15 நாட்கள் பரோல் விடுமுறை கேட்டார். ஆனால் அவருக்கு கடும் நிபந்தனைகளுடன் 5 நாட்கள் மட்டுமே பரோல் கிடைத்தது. பரோலில் வந்த சசிகலா, சென்னை, தி.நகரில் உள்ள, தனது அண்ணி இளவரசியின் மகள் கிருஷ்ணப்பிரியா வீட்டி ல் தங்கினார். அங்கிருந்து, தினமும் மருத்துவமனை சென்று, கணவரை பார்த்து வந்தார்.

சசிகலா பரோலில் வந்த 5 நாட்களில் தனது நெருங்கிய உறவினர்களுடன் தொடர்ந்து ஆலோசித்து வந்ததாக கூறப்படுகிறது. இதில் முக்கியமாக தினகரன் மீது வந்து குவிந்த புகார்களால் அவர் மலைத்துப் போனார். எனினும் தினகரனுக்கு எதிராக பெரிதாக எதுவும் அவரால் செய்துவிட முடிய வில்லை.

கடந்த ஐந்து நாட்களும், தனது தம்பி திவாகரன் மற்றும் அக்காள் மகன் தினகரன் ஆகிய இருவருக்குமிடையே பஞ்சாயத்து செய்வதிலேயே அவர் அதிக நேரம் செலவிட நேர்ந்ததாக தகவல்கள் கூறுகின்றன.இந்நிலையில், சசிகலாவின் பரோல் விடுமுறை நேற்று நிறைவு பெற்றது. நேற்று மாலை 6 மணிக்குள் அவர் சிறைக்குள் சென்று விட்டார். இதனால் நேற்று காலை சசிகலாவைப் பார்க்க அவரது ஆதரவாளர்கள் தி.நகர் இல்லத்தில் குவிந்தனர்.

தகுதிநீக்கம் செய்யப்பட்ட எம்.எல்.ஏ-க்கள் தங்க.தமிழ்ச்செல்வன், வெற்றிவேல், கதிர்காமு, செந்தில் பாலாஜி உள்ளிட்ட பிரமுகர்கள் சசிகலாவை சந்தித்துப் பேசினர். பின்னர், சசிகலா கார் மூலம் பெங்களூரு பரப்பன அக்ரஹாரா சிறைக்கு சென்றார்.

சசிகலா வருகையால் தமிழக அரசியலில் பெரும் மாற்றம் நிகழும் என எதிர்பார்த்த நிலையில், சசிகலா வருகையால் எந்த மாற்றமும் வந்து விடாது’ என்று எடப்பாடி தரப்பு கூறியது போல் எதுவும் நடக்கவில்லை. ஆனால்,எடப்படி அமைச்சரவையில் சசிகலா விசுவாசிகள் ஒரு சிலர் இருப்பது அம்பலமாகியுள்ளது.


சுனிதாவின் இதய அறுவைச் சிகிச்சைக்கு வெ.35,000 தேவை!

(ஜார்ஜ்டவுன்) பிறந்தநாளிலிருந்தே இதயக் கோளாறு நோயினால் அவதி யுற்று வரும் இ.சுனிதா (வயது 17) என்ற மாணவியின் இதய அறுவை சிகிச்சைக்கு 35,000 வெள்ளி தேவைப்படுவதாக அவரின் தாயார் ரா.சிவனேஸ்வரி (வயது 54) தெரிவித்தார். புக்கிட் மெர்தாஜம் பகுதியில் மெரி இண்டா இடைநிலைப் பள்ளியில் பயின்று வரும் சுனிதா வுக்கு 1 வயதிலேயே இதயத்தில் துளை இருந்ததால் கடந்த 2001ஆம் ஆண்டு அறுவை சிகிச்சை மேற்கொள்ளப்பட்டது. கடந்த 2014ஆம் ஆண்டு மீண்டும் வலி ஏற்பட்டதால் பினாங்கு மருத்துவமனையில் சேர்க்கப்பட்டு சிகிச்சை அளிக்கப் பட்டு அவரின் இதயத்தில் 3 துளைகள் இருப்பது கண்டுபிடிக் கப்பட்டது. தொடர்ந்து தேசிய இதய மருத்துவமனையில் சிகிச்சையளிக்கப்பட்டு துளைகளை சரி செய்வதற்கு அறுவை சிகிச்சை மேற்கொள்ள வேண்டும் என அறிவித்தது. 2016ஆம் ஆண்டு சுமார் 3 முறை மோசமான உடல் நிலை சரியில்லாமல் போனதால் உடனடி அறுவை சிகிச்சை நடத்த வேண்டும் என்று கேட்டுக் கொள் ளப்பட்டது. அதனையொட்டி ஒரு சில அரசு சாரா இயக்கத்தின் கருணை கலை இரவின் வழி 6,371 வெள்ளி நன்கொடையாக கிடைத்தது எனவும் அதில் பாதி மருந்து, சிகிச்சை மற்றும் போக்குவரத்து செலவுகளுக்கு பயன்படுத்தப்பட்டுள்ளது என்று சிவனேஸ்வரி சொன்னார். கணவனை இழந்து தனித்து வாழும் தாயாக வாடகை அடுக்கு மாடி வீட்டில் வசித்து வரும் சிவனேஸ்வரி பொதுமக்கள் தங்களால் முடிந்த நிதியுதவியை வழங்குமாறு கண்ணீர் மல்க கேட்டுக் கொண்டார். மோசமாகிக் கொண்டு போகும் தன் மகளின் உடல் நலத்தை குணமாக்க மக்களின் பேராதரவை எதிர்பார்ப்பதாக அவர் கூறினார். நிதியுதவி செய்ய விரும்புவோர் 012-4675068 என்ற எண்ணில் சிவனேஸ்வரியை தொடர்பு கொள்ளலாம்.


கூவத்தூர் வீடியோ விவகாரம்: இரண்டாவது நாளாக வெளிநடப்புசெய்த ஸ்டாலின்!

தமிழக சட்டப்பேரவைக் கூட்டம் இரண்டாவது நாளாக இன்று நடைபெற்றது. கேள்வி நேரம் முடிந்ததும், எம்எல்ஏ., சரவணன் வீடியோ விவகாரம்குறித்து விவாதிக்க, தி.மு.க வலியுறுத்தியது. ஆனால், அவைத் தலைவர் தனபால் மறுத்துவிட்டார். அ.தி.மு.க எம்எல்ஏ-க்கள் கூவத்தூர் விடுதியில் இருந்தபோது, சசிகலா அணி கோடிகளில் பேரம் பேசியதாக, 'டைம்ஸ் நவ்' ஆங்கிலத் தொலைக்காட்சி திடுக்கிடும் வீடியோ ஆதாரத்தை வெளியிட்டது. அந்த வீடியோவில், கூவத்தூரிலிருந்து தப்பி வந்த எம்எல்ஏ., சரவணனின் உரையாடல் இடம் பெற்றிருந்தது. அந்த வீடியோவில் பேசும் சரவணன், 'சசிகலா அணியில் இணைவதற்காக 6 கோடி ரூபாய் வரை தருவதாகக் கூறினார். குறிப்பாக, தனி யரசு, கருணாஸ், தமிமுன் அன்சாரி போன்ற கூட்டணிக் கட்சி எம்எல்ஏ-க்களுக்குதான் அதிக அளவு பணம் கொடுக்கப்பட்டுள்ளது. அவர்களுக்குத் தலா 10 கோடி ரூபாய் கொடுக்கப்பட்டுள்ளது’ என்று பேசியுள்ளார். இந்த விவகாரம்குறித்து கவன ஈர்ப்புத் தீர்மானம் கொண்டுவர வேண்டும் என்று மு.க.ஸ்டாலின் நேற்று சட்டமன்றத்தில் வலியுறுத்தினார். ஆனால் சபாநாயகர் தனபால், இதுகுறித்த வழக்கு நீதிமன்றத்தில் இருப்பதால், விவாதிக்க முடியாது என மறுத்துவிட்டார். இதனால், தி,மு.க உறுப்பினர்கள் அமளியில் ஈடுபட்டனர். இதைத் தொடர்ந்து, மு.க.ஸ்டாலின் உள்ளிட்ட தி.மு.க உறுப்பினர்கள் பேரவையை விட்டு வெளியேற்றப்பட்டனர். இந்த நிலையில், இரண்டாவது நாளாக நடைபெற்ற சட்டமன்றக் கூட்டத்தொடரிலும் வீடியோ விவகாரம் பற்றிப் பேச அவைத் தலைவர் தனபால் அனு மதி மறுத்ததால், எதிர்க்கட்சித் தலைவர் மு.க.ஸ்டாலின் உள்ளிட்ட தி.மு.க சட்டமன்ற உறுப்பினர்கள் வெளிநடப்பு செய்தனர். காங்கிரஸ் உள்ளிட்ட எதிர்க்கட்சிகளும் வெளிநடப்புசெய்தன. பின்னர் செய்தியாளர்களைச் சந்தித்த மு.க.ஸ்டாலின், ‘எம்எல்ஏ-க்கள் பல கோடிக்கு பேரம் பேசப்பட்டது சட்டமன்றத்துக்கு அவமானம். இதுதொடர்பாக வெளியான வீடியோகுறித்து சம்பந்தப்பட்ட எம்எல்ஏ., சரவணன், விளக்கம் அளிக்க முன்வரவில்லை. வீடியோ விவகாரம்குறித்து ஆளுநரிடம் முறை யிட உள்ளோம். இதற்காக, அவரிடம் நேரம் கேட்டுள்ளோம்’ என்றார்.


மெகா மை டப்தார் இயக்கம் மஇகாவிடம் ஒப்படைக்கப்பட்டமைக்கு எதிர்ப்பு!

மலேசியாவில் பிறந்து ஆவணங்கள் ஏதும் இல்லாமல் இருப்போரை பதிவு செய்யும் மெகா மை டப்தார் இயக்கத்திற்கு மஇகா தலைமையேற்று வழி நடத்திச் செல்வது குறித்து பல தரப்பினர் குறை கூறியுள்ளனர். மஇகா தேசியத் தலைவர் டத்தோஸ்ரீ டாக்டர் எஸ்.சுப்பிர மணியம் அறிவித்த இந்த நடவடிக்கை, விரைவில் நடைபெறவிருக்கும் 14ஆவது பொதுத் தேர் தலை முன்னிட்டு வாக்குகளை கவர்வதற்காக மேற்கொள்ளப்பட்டிருக்கும் ஓர் அரசியல் தந்திரம் என்று விமர்சகர்கள் குறை கூறியுள்ளனர். நாடற்றவர்களின் பிரச்சினைகளுக்கு தீர்வு காண்பதில் அரசாங்கம் அரசியல் ரீதியில் போதிய ஆர்வம் காட்டவில்லை என்று ஃபிரீடம் அமைப்பின் பேச் சாளர் என்.கணேசன் கூறினார். இம்மாதிரியான விவகாரங்களை கையாளும்போது தேசிய பதிவு இலாகாவால் நாம் அலைக்கழிக்கப்படுகிறோம். ஆனால், இப்போது அரசாங்கம் இந்த பொறுப்பை ஓர் அரசியல் கட்சியிடம் ஒப்படைத்து இருக்கிறது என்று கணேசன் கூறினார். அவர் இப்போது பினாங்கில் இம்மாதிரியான விவகாரங்களை கவனித்து வருகிறார்.


41 குடும்பங்களை வெளியேற்றும் நோட்டீஸ் மீட்பு

(ஆர்.குணா) கோலாலம்பூர்,

முன்னாள் தோட்டத் தொழிலாளர்களுக்கான வீட்டுடைமைத் திட்டம் இந்நாட்டில் இன்னும் இழுபறி நிலை யில் இருக்கின்றது என்பதற்கு புக்கிட் ஜாலில் தோட்டத்தைச் சேர்ந்த 41 குடும்பங்களின் போராட்டம் சான்றாக விளங்குகிறது.தற்போது இவர்கள் குடியிருக்கும் இடத்திலிருந்து வெளியேற நோட்டீஸ் கொடுக்கப்பட்டிருந்தது. நான்கு  தலைமுறையாக நாங்கள் இங்கு குடியிருந்து வருகிறோம். எங்களின் 38  ஆண்டு கால   வீட்டுப் பிரச்சினைக்கு விடியல் பிறக்காமல் இருக்கிறது என்று பாதிக்கப்பட்ட மக்கள் குமுறுகின்றனர்.

Read More: Malaysia Nanban Tamil Daily on 10.53.2019


போவ்லிங் விளையாட்டில் இந்தியர்கள் சாதிக்க வேண்டும்!

போவ்லிங் விளையாட்டில் இந்தியர்கள் பெருமளவில் சாதிக்க வேண்டும் என்று புக்கிட் அமான் போலீஸ் படையின் குற்றப் புலனாய்வு பிரிவுத் தலைவர் டத்தோ தெய்வீகன் நேற்று வலியுறுத்தினார். ஒரு கால கட்டத்தில் சீனர்கள், மலாய்க்காரர்கள் தான் அதிகமாக இந்த போவ்லிங் விளையாட்டில் ஆர்வம் காட்டி வந்தனர். ஆனால் இன்று இந்தியர்கள் இவ்விளையாட்டில் பங்கேற்று பல வெற்றிகளை குவித்து வருகின்றனர்.குறிப்பாக இந்திய இளைஞர்கள் போவ்லிங் விளையாட்டில் அதிக ஈடுபாட்டை காட்டி வருகின்றனர்.போவ்லிங் விளை யாட்டு மையங்கள் ஆங்காங்கே திறக்கப்பட்டுள்ளன. இங்கு தங்களின் பிள்ளைகளை அழைத்து சென்று போவ்லிங் விளையாட பிள்ளைகளை ஊக்குவிக்க வேண்டும். பிள்ளைகள் தவறான பாதைகளில் செல்லாமல் இருப்பதற்கு இதுபோன்ற போவ்லிங் விளையாட்டுகள் மிக முக்கிய பங்கை ஆற்றும்.ஆகையால் இந்தியர்கள் போவ்லிங் உட்பட விளையாட்டுத்துறையில் மிகப் பெரிய வளர்ச்சியை காண வேண்டும் என்று டத்தோ தெய்வீகன் கேட்டுக் கொண்டார். வங்சாமாஜூ இந்து இளைஞர் இயக்கத்தின் ஏற்பாட்டில் போவ்லிங் விளையாட்டுப் போட்டி அண்மையில் வங்சா வால்க் மாலில் நடைபெற்றது.இப்போட்டியில் நூற்றுக்கும் மேற்பட்ட போட்டியாளர்கள் கலந்து கொண்டதுடன் இவர்கள் நால்வராக பிரிக்கப்பட்டு குழு வாரியாக போட்டியில் களமிறங்கி பரிசுகளை தட்டிச் சென்றனர். இப்போட்டியை அதிகாரப் பூர்வமாக முடித்து டத்தோ தெய் வீகன் வெற்றியாளர்களுக்கு பரிசு களை எடுத்து வழங்கி சிறப் பித்தார்.இப்பரிசளிப்பு நிகழ்வில் வங்சா மாஜூ இந்து இளைஞர் இயக்கத் தின் தோற்றுநர்கள் ராஜன், டாக் டர் வள்ளி, அமிரேஸ், இயக்கத் தலைவர் கோபி, ஏற்பாட்டுக் குழுத் தலைவர் ரவி உட்பட பலர் கலந்து கொண்டனர். வங்சாமாஜூ இந்து இளை ஞர் இயக்கத்தின் ஏற்பாட்டில் நான்காவது ஆண்டாக இப் போவ்லிங் போட்டி நடை பெற்றது. ஒவ்வோர் ஆண்டும் இப்போட்டியில் பங்கேற்கும் போட்டியாளர்களின் எண்ணிக்கை அதிகரித்துக் கொண்டேவருகிறது. வரும் காலங்களில் இப்போட்டி வெற்றிகரமாக நடத்தப்படும் என்று ராஜன் செய்தி யாளர்களிடம் கூறினார்.


தொழிலாளர்களுக்கு 5 அன்பளிப்புகள். நஜீப் அறிவிப்பு

கோலாலம்பூர்,

தேசியப் பொருளாதாரத்திற்கும் மேம்பாட்டிற்குமான மலேசியத் தொழிலாளர்களின் பங்களிப்பை அங்கீகரித்து பாராட்டும் வகையில் அவர்களுக்கு பரா மரிப்பு அரசாங்கப் பிரதமர் டத்தோஸ்ரீ நஜீப் துன் ரசாக் நேற்று ஐந்து அன்பளிப்புகளை அறிவித்துள்ளார். நாட்டிற்கும் அரசாங்கத்திற்கும் எல்லா வகையிலும் விசுவாசமாக உள்ள தொழிலாளர்களை பாராட்டி மலேசியத் தொழிற்சங்க காங்கிரசுக்கு (எம்டியூசி) வெ.30 லட்சம் மானியத்தை அரசாங்கம் வழங்கும் என்றார் பிரதமர்.

Read More: Malaysia Nanban Tamil Daily on 2.5.2018


மலேசியாவில் முதலீடு செய்ய ஜப்பானுக்கு அழைப்பு விடுத்தார் பிரதமர்.

தோக்கியோ,

தென்கிழக்காசிய நாட்டின் மேம்பாட்டில் மலேசியாவின் பங்காளியாக இணையும்படி ஜப்பானுக்கு மலேசியப் பிரதமர் அழைப்பு விடுத்துள்ளார்.ஜப்பானின் முன்னணி பொருளாதார அமைப்புகளின் தலைவர்களுடன் நேற்று இங்கு நடைபெற்ற ஒரு சந்திப்பில் துன் மகாதீர் முகமட் இந்த அழைப்பை விடுத்தார். தமது தலைமையிலான மலேசியாவின் புதிய அரசாங்கம் வர்த்தக ரீதியில் நட்புறவை பேணக்கூடிய ஓர் அரசாங்கம் ஆகும்.

Read More: Malaysia Nanban Tamil Daily on 13.6.2018


இலங்கையில் மீண்டும் வன்முறை சிலாபம் நகரில் ஊரடங்கு உத்தரவு

கொழும்பு,

ஈஸ்டர் தாக்குதலுக்கு பின்னர் இயல்புநிலைக்கு திரும்பிவரும் இலங்கையின் மேற்குப் பகுதியில் அமைந்துள்ள கடலோர நகரத்தில் இருபிரிவினருக்கு இடையில் கலவரம் ஏற்பட்டதால்  ஊரடங்கு உத்தரவு பிறப்பிக்கப்பட்டது. இலங்கை தலைநகர் கொழும்புவில் கடந்த மாதம் ஈஸ்டர் தினத்தன்று தேவாலயங்கள் மற்றும் பிரபல ஓட்டல்களின்மீது தற்கொலைப்படை பயங்கரவாதிகள் நடத்திய தாக்குதலில் 253 பேர் உயிரிழந்தனர்.

பயங்கரவாதத்தின் இந்த கோரத்தாண்டவத்தில் இருந்து மெல்ல மீண்டுவரும் இலங்கை மக்கள் தற்போது இயல்புநிலைக்கு திரும்பி வருகின்றனர்.

இந்நிலையில், சமூக வலைதளத்தில் வெளியான ஒரு விரும்பத்தகாத பதிவை மையமாக வைத்து அந்நாட்டின் மேற்குப் பகுதியில் அமைந்துள்ள கட லோர நகரமான சிலாபம் நகரில் நேற்று இருதரப்பினருக்கு இடையில் கலவரம் வெடித்ததால் ஊரடங்கு உத்தரவு பிறப்பிக்கப்பட்டுள்ளது.  அசம்பாவித சம்பவங்களை தவிர்க்கவும் தடுக்கவும் அங்கு கூடுதலாக போலீசார் குவிக்கப்பட்டுள்ளனர்.


`பலமான கூட்டணிக்காகப் பொறுத்துக் கொண்டோம்!'  - 5 சீட்டால் அதிர்ச்சியில் உறைந்த தமிழக பா.ஜ.க.

அ.தி.மு.க அணியில் 5 இடங்களை ஒதுக்கியதில் பா.ஜ.க தரப்பில் கடும் அதிருப்தியில் இருப்பதாகத் தகவல் வெளியாகியுள்ளது. `எங்கள் பக்கம் வராமல் எடப்பாடி பழனிசாமியிடம் பேசி 7 தொகுதிகளை வாங்கிக் கொண்டார் ராமதாஸ். எங்கள் வளர்ச்சியைத் திட்டமிட்டே தடுக்கிறார்கள்' என்ற குமுறலும் பா.ஜ.க வட்டாரத்தில் எதிரொலிக்கத் தொடங்கியுள்ளது.

சென்னை நந்தனத்தில் உள்ள கிரவுன் பிளாசா ஹோட்டலில் நேற்று பாட்டாளி மக்கள் கட்சியும் அண்ணா தி.மு.க-வும் கூட்டணி உடன்பாட்டில் கையெ ழுத்திட்டன. பா.ம.க-வுக்கு 7 தொகுதிகளோடு சேர்த்து 1 ராஜ்யசபா சீட்டை அ.தி.மு.க ஒதுக்கியுள்ளது. இதன்பிறகு மதியம் மத்திய அமைச்சர் பியூஷ் கோயலுடன் நடந்த பேச்சுவார்த்தையின் முடிவில், பா.ஜ.க-வுக்கு 5 இடங்கள் ஒதுக்கப்பட்டுள்ளதாக அண்ணா தி.மு.க அறிவித்தது. கூட்டணி உடன்பாடு முடிவுக்கு வந்ததை மகிழ்ச்சியோடு தெரிவித்தார் பியூஷ் கோயல். ஆனால், தமிழக பா.ஜ.க தலைவர் தமிழிசை முகத்தில் பெரிதாக எந்த உற்சாகமும் தென்படவில்லை.

`5 இடங்களை ஒதுக்கியதில் அதிருப்தியா?' என தமிழக பா.ஜ.க நிர்வாகிகளிடம் விசாரித்தோம். ``பா.ஜ.க தொண்டர்கள் சோர்வாக இருக்கிறார்கள் என்பது உண்மைதான். `எங்களுடைய எதிர்கால வளர்ச்சியையும் எடப்பாடி பழனிசாமி கெடுத்துவிட்டார்' என்றுதான் நிர்வாகிகள் குமுறுகின்றனர். பா.ம.க-வுக்கு 7 ப்ளஸ் ராஜ்யசபா சீட் என 8 இடங்களை உறுதிசெய்துவிட்டு பா.ஜ.க-வுக்கு 5 சீட் என்பதை யாராலும் ஏற்றுக்கொள்ள முடியவில்லை. வரப் போவது நாடாளுமன்றத் தேர்தல். சட்டமன்றத் தேர்தலில் அன்புமணியை முதல்வர் வேட்பாளர் என ராமதாஸ் சொன்னார். நாங்கள் யாரையும் முதல்வர் வேட்பாளர் எனக் கூறவில்லை. கடந்த 2014 நாடாளுமன்றத் தேர்தலில் மோடியை முன்னிறுத்தி, நாங்கள் 5.5 சதவிகித வாக்குகளை வாங்கினோம்.

அதே தேர்தலில் எங்கள் அணியில் போட்டியிட்ட பா.ம.க 4.5 சதவிகித வாக்குகளைத்தான் பெற்றது. எங்களைவிட ஒரு சதவிகித வாக்குகளைக் குறை வாகப் பெற்ற அவர்களுக்கு 7 ப்ளஸ் 1 என ஒதுக்கியது எந்தவகையிலும் சரியான அளவுகோல் இல்லை. குறிப்பாக, 2014 தேர்தலில் 14 சீட்டில் தே.மு.தி.க பெற்ற வாக்குகளை நாங்கள் 8 சீட்டில் போட்டியிட்டு வாங்கினோம். 5 சீட்டுகளை ஒதுக்கியதன் மூலம், `பா.ஜ.க செல்வாக்கை இழந்து விட்டது' என அ.தி.மு.க தலைமை முடிவு செய்துவிட்டது போலத் தெரிகிறது. பா.ஜ.க வாக்குகளையும் இந்த அணிக்கு வரவிடாமல் செய்துவிட்டார்கள் எனத் தொண்டர்கள் வேதனைப்படுகின்றனர். இந்தத் தேர்தலிலும் பா.ம.க-வைவிட நாங்கள் அதிக வாக்குகளைப் பெறுவோம். எங்கள் வளர்ச்சியைத் தடுக்கும் வகையில் திட்டமிட்டு எடப்பாடி பழனிசாமியும் ராமதாஸும் செயல்பட்டுள்ளனர்" எனக் கொந்தளித்தவர்கள்,

``எடப்பாடியும் ராமதாஸும் சேர்ந்துகொண்டு, `மாநில உரிமை' என்ற அடிப்படையில் இப்படிச் செய்துள்ளனர். `அன்புமணியை அமைச்சராக்கவில்லை' என்ற கோபத்தில், பா.ஜ.க பக்கம் பேசுவதற்கு வராமல் எடப்பாடி பழனிசாமி பக்கம் சென்றார் ராமதாஸ். இருப்பினும், தேசிய ஜனநாயகக் கூட்டணியில் மீண்டும் பிரதமராக மோடி வர வேண்டும் என்பதால் ஒத்துழைப்பு கொடுக்க வேண்டிய இடத்தில் இருக்கிறோம்.

ஆனால், கட்சித் தொண்டர்களும் ஆர்.எஸ்.எஸ்-காரர்களும் தொகுதி ஒதுக்கீட்டில் அதிருப்தியில் உள்ளனர். இதற்கு முக்கியக் காரணம் ஒன்றும் உள்ளது. கடைசி நிமிடம் வரையில் ரஜினி வரவை எதிர்பார்த்துக் காத்திருந்தார் அமித் ஷா. அதனால்தான், `திராவிடக் கட்சிகள் ஊழலில் திளைக்கின்றன' என சென்னை வருகையின்போது பேசினார். கடந்த வாரம், `நாடாளுமன்றத் தேர்தலில் யாருக்கும் ஆதரவில்லை' எனக் கூறி அறிக்கை வெளியிட்டார் ரஜினி.

`தேர்தலில் போட்டியில்லை' என ரஜினி கூறியதும், எங்களுக்கான ஆப்ஷனை எடப்பாடி பழனிசாமி குறைத்துவிட்டார். எங்களை ஆதரிப்பதாக ரஜினி கூறியிருந்தால்கூட சீட்டுகளின் எண்ணிக்கை உயர்ந்திருக்கும். இன்னும் சொல்லப் போனால், ஒரு வாரம் கழித்து ரஜினி அறிக்கை வந்திருந்தால், இரட்டை இலக்கத்தில் இடங்களைப் பெற்றிருப்போம்.

இதனால்தான் நேற்று செய்தியாளர்கள் சந்திப்பிலும் உற்சாகமில்லாமல் இருந்தார் தமிழிசை. பா.ம.க-வுக்கு 7, பா.ஜ.க-வுக்கு 5 என்பது சரியான கணக்கு அல்ல. எங்களுக்கு 9 தொகுதிகளாவது ஒதுக்கியிருக்க வேண்டும். `நம்மை வீழ்த்துவற்குப் பா.ம.க-வைப் பயன்படுத்திக் கொண்டார் எடப்பாடி பழனி சாமி' என்றுதான் தொண்டர்கள் மத்தியில் பேச்சு உள்ளது. கூட்டணிக்காக தி.மு.க-வுடனும் பேரம் பேசிய ராமதாஸுக்கு இத்தனை இடங்கள் ஒதுக்கியது நியாயமா எனவும் அவர்கள் கேள்வி எழுப்புகின்றனர்" என்கின்றனர் ஆதங்கத்துடன்.

பா.ஜ.க தரப்பின் அதிருப்தி குறித்து, தமிழக பா.ஜ.க மாநில பொதுச் செயலாளர் வானதி சீனிவாசனிடம் பேசினோம். ``தமிழகத்தில் பலமான கூட்டணி அமைக்கும்போது, சில கட்சிகள் விட்டுக் கொடுக்க வேண்டிய சூழல் ஏற்படுவது இயல்புதான். வெற்றிகரமான கூட்டணி அமைக்க வேண்டும் என்பது கட்டாயமாக இருந்தது. பாண்டிச்சேரியோடு சேர்த்து 40 தொகுதிகள் இருக்கக் கூடிய மாநிலம் இது. `மோடியோடு கூட்டணி சேர யாரும் தயாராக இல்லை' என்ற எதிர்க்கட்சிகளின் வாதம், இந்தக் கூட்டணியின் மூலம் முறியக்கப்பட்டுவிட்டது" என்றதோடு முடித்துக்கொண்டார்.


மைத்திரிபால ஸ்ரீசேனவின் அதிரடி அறிவிப்பு

பொதுத் தேர்தலில் ஸ்ரீலங்கா சுதந்திர கட்சியின் சார்பில் முன்னாள் அதிபர் மைத்திரிபால ஸ்ரீசேன போட்டியிடுவார் என ஸ்ரீலங்கா சுதந்திர கட்சியின் முன்னாள் செயலாளர் ரோகன லக்ஸ்மன் பியதாச தெரிவித்துள்ளார்.

அத்துடன் கட்சியை மைத்திரிபால ஸ்ரீசேனவே வழி நடத்துவார் எனவும் அவர் குறிப்பிட்டுள்ளார். ஸ்ரீலங்கா சுதந்திர கட்சி இம்முறை அதிபர் தேர்தலில் ஸ்ரீலங்கா பொதுஜன முன்னணியுடன் பொதுக் கூட்டணியாக களமிறங்கும் என்றும், சின்னமும் பொதுவான ஒன்றாக இருக்கும் எனவும் அவர் கூறியுள்ளார்.

நாற்காலிச் சின்னத்தில் போட்டியிட வேண்டும் என்றே நாம் கூறியுள்ளதாகவும் குறிப்பிட்ட ரோகன லக்ஸ்மன் பியதாச, எது எப்படி இருப்பினும் சுதந்திரக் கட்சியை மீட்டெடுக்கும் வேலைத் திட்டம் முன்னெடுக்கப்பட்டு வருவதாகவும் அவர் இதன்போது மேலும் கூறியுள்ளார்.


தமிழகத் தொழிலாளி மர்ம மரணம்:

கோலாலம்பூர்,

கைநிறைய சம்பாதிக்க லாம். குடும்பத்தை கஷ்டத்திலிருந்து காப்பாற்ற முடியும் என்ற பெரிய நம்பிக்கையுடன் தமிழகத்திலிருந்து கடல் கடந்து, மலே சியாவிற்கு பிழைக்க வந்த 28 வயது தமிழக தொழிலாளர் ஒருவர் மர்மமான முறையில் மரணம் அடைந்தது பெரும் அதிர்ச்சியை ஏற்படுத்தியுள்ளது. அவரின் மரணத்தில் சூது இருப்பதாக சந்தேகிக்கப்படுவதைத் தொடர்ந்து ஏஜெண்டு மீது புகார் செய்வதற்கு நடவடிக்கை எடுக்கப்பட்டுள்ளது.

Read More: Malaysia Nanban Tamil Daily on 27.7.2018


200 மீட்டர் ஓட்டத்தில் என் சாதனையை முறியடிக்க முடியுமா?

கோலாலம்பூர், 200 மீட்டர் ஓட்டப் போட்டியின் என் சாதனை நேரப் பதிவை முறியடிக்க முடி யுமா என்று பறக்கும் டாக்டர் டான்ஸ்ரீ எம். ஜெகதீசன் சீ போட்டியாளர்க ளுக்கு சவால் விடுத்துள்ளார்.தென்கிழக்காசிய நாடுகளுக்கான சீ விளையாட்டுப் போட்டி ஆகஸ்ட் 19ஆம் தேதி முதல் 30ஆம் தேதி வரை கோலாலம் பூரில் நடைபெறவுள்ளது. 405 விளையாட்டுகளை அடிப் படையாகக் கொண்டு இப்போட்டி நடத்தப்படவுள்ளது. 38 நாடுகளில் இருந்து 4 ஆயிரத்திற்கும் மேற்பட்ட போட்டியாளர்கள் சீ விளையாட்டுப் போட்டியில் களமிறங்கவுள்ளனர்.இவ்வேளையில் சீ விளையாட்டுப் போட்டி குறித்து நாட்டின் முன்னாள் ஓட்டக்காரர் டான்ஸ்ரீ ஜெக தீசன் செய்தியாளர்களிடம் பேசியுள்ளார். 1968ஆம் ஆண்டு மெக்சிகோவில் நடைபெற்ற 200 மீட்டர் ஓட்டப் போட்டியில் கலந்து கொண்ட நான் அப்போட்டியை 20.92 வினாடிகளில் முடித்து புதிய நேர சாதனையை பதிவு செய்தேன்.200 மீட்டர் ஓட்டப் போட்டியில் என்னுடையே நேரப் பதிவு சாதனை தான் இன்னமும் தேசிய சாதனையாக உள்ளது. சுமார் 49 ஆண்டுகளாக இச் சாதனைக்கு உரியவன் என்ற பெருமை யுடன் நான் வாழ்ந்து வருகிறேன். என்னுடைய இச்சாதனையை மலேசியாவின் இளம் ஓட்டக்காரர்கள் முறியடிக்க வேண்டும் என்பது என்னுடையாக மிகப் பெரிய விருப்பமாக உள்ளது. அவ்வகையில் அடுத்த மாதம் கோலாலம்பூரில் நடைபெறவிருக்கும் சீ விளையாட்டுப் போட்டி தான் என்னு டைய சாதனையை முறியடிப் பதற்கான சிறந்த களமாக இருக்கும் என நான் எதிர்பார்க்கிறேன். ஆகவே சீ விளையாட்டுப் போட்டி யில் களமிறங்கும் மலேசிய போட் டியாளர்கள் என் சாத னையை முறியடிக்க முடியுமா என்ற சவாலை நேரடியாகவே இங்கு முன்வைக்கிறேன் என்று அவர் கூறினார். தேசிய பயிற்றுநர் முகமட் போட் முகமட் காசிம் தலைமையில் பயிற்சி பெற்று வரும் தேசிய ஓட்டக்காரர்கள் சீ போட்டியில் வெற்றிகளை குவிப் பதுடன் பல சாதனைகளை படைக்கும் ஆற்றலையும் கொண்டிருக்கின்றனர்.அதே வேளையில் ஓட்டப் பந்தயத்தில் வெளிநாட்டினரின் ஆக்கிரமிப்பை முறியடிக்கும் வல்லமையும் அவ்வீரர்களுக்கு உண்டு. மலேசிய ஓட்டக்காரர் களின் வளர்ச்சியை நான் தொடர்ந்து கண்காணித்து வருகிறேன். அவ்வகையில் ஓட்டப்பந்தயத்தில் நாட்டின் பெயரை மேலோங்க வைக்கும் சக்தி தேசிய வீரர்களுக்கு உண்டு என டான்ஸ்ரீ ஜெகதீசன் கூறினார்.


காவலாளியை தாக்கிய சரவணன் கணேசனுக்கு தூக்கு!

(ப.சந்திரசேகர்) ஈப்போ, காவலாளியான கே.கோபிநாதனுக்கு (வயது 46) மரணம் விளைவித்த குற்றத்திற்காக இரு இந்திய ஆடவர்களுக்கு நேற்று இங்குள்ள உயர்நீதிமன்றம் தூக்குத் தண்டனை விதித்தது. கடந்த 2015ஆம் ஆண்டு ஜூலை 5ஆம் தேதி நண்பகல் 12.00 மணிக்கும் பிற்பகல் 1.00 மணிக்கும் இடைப்பட்ட நேரத்தில் லாலுவான் கிளேபாங் ரெஸ்து டுவா, மேடான் கிளேபாங் ரெஸ்து உணவகம் ஒன்றின் பின்னால் கே.கோபிநாதனை (வயது 46) கொலை செய்ததாக ஆர்.சரவணன் (வயது 35), கே. கணேசன் (வயது 47) ஆகிய இருவர் மீதும் குற்றவியல் சட்டம் 302ஆவது பிரிவின் கீழ் குற்றம் சுமத்தப்பட்டது. தங்களுக்கு எதிரான குற்றச் சாட்டை மறுத்து விசாரணை கோரியதைத் தொடர்ந்து இவ்வழக்கு விசாரணை ஈப்போ உயர் நீதிமன்ற நீதிபதி எஸ்.எம். கோமதி முன்னிலையில் நடைபெற்றது. இவர்கள் இருவர் மீதான குற்றச்சாட்டை பிராசிக்கி யூஷன் தரப்பில் தக்க ஆதாரங்க ளுடன் நிரூபித்ததைத் தொடர்ந்து எதிர் தரப்பில் இவர்கள் இக்குற்றத்தை புரியவில்லை என்பதற் கான ஆதாரங்களை நீதிமன்றத்தில் நிரூபிக்கவில்லை. இரு தரப்பின் வாதங் களை செவிமடுத்த நீதிபதி இவர்கள் இருவரும் இக் குற்றத்தை புரிந்துள்ளனர் என் பதை நீதிமன்றம் உறுதி செய்து இவர்களுக்கு மரண தண்டனை விதிப் பதாக தீர்ப்பளித்தார். இவ்வழக்கில் பிராசிக்கியூஷன் தரப்பில் ஹாரிஸ் ஓங் ஜெப்ரி, எதிர்தரப்பில் வழக்கறிஞர்கள் எம்.சரவணன், சரன்சிங் ஆஜரானார்கள். இவ்வழக்கின் புலன் விசாரணை அதிகாரியாக ஏஎஸ்பி நிர்மலா செயல்பட்டார்.


மலேசிய ஜூனியர் ஹாக்கிப் போட்டி எம்ஐஎஸ்சிஎப் அணிகள் சாதிக்கும்!

மலேசிய ஜூனியர் ஹாக்கிப் போட்டியில் களமிறங்க எம்ஐஎஸ்சிஎப் - யுஎப்எல் அணிகள் தயார் நிலையில் இருப்பதாக மலேசிய இந்தியர் விளையாட்டு கலாச்சார அறவாரியத்தின் துணைத் தலைவர் ஜெ. தினகரன் நேற்று கூறினார். மலேசிய ஹாக்கி சங்கத்தின் ஏற்பாட்டிலான இந்த ஜூனியர் ஹாக்கிப் போட்டியை வரும் மார்ச் மாத இறுதியில் தொடங்கவுள்ளனர். இப்போட்டியில் மொத்தம் 32 அணிகள் களமிறங்கவுள்ளன.கடந்தாண்டு இப்போட்டியில் களமிறங்கிய எம்ஐஎஸ்சிஎப் - யுஎப்எல் அணி 8ஆவது இடத்தை பிடித்தது. ஆனால் இம்முறை இப்போட்டிகளில் வெற்றியை குவிக்க வேண்டும் என்ற நோக்கில் 2 அணிகள் தயார் படுத்தப்பட்டுள்ளன.எம்ஐஎஸ்சிஎப் - யுஎப்எல் அணி, எம்ஐஎஸ்சிஎப் - யுஎப்எல் அணி (பினாங்கு) எனும் பெயர் களில் அவ்விரு அணிகளும் போட்டியில் களமிறங்கவுள்ளன. இவ்விரு அணிகளைச் சேர்ந்த ஆட்டக்காரர்களுக்கு கடுமையான பயிற்சிகளும் வழங்கப்பட்டு வருகின்றன என்று அவர் செய்தியாளர்களிடம் கூறினார். எம்ஐஎஸ்சிஎப் - யுஎப்எல் அணிக்கு நிஷல் குமார் தலைமை பயிற்றுநராக பணியாற்றி வருகிறார். இவ்வணிக்கு சுகுமாறன் பெருமாள் நிர்வாகியாக பொறுப்பு வகிக்கிறார். இந்த அணியின் விளையாட்டாளர்களுக்கு கோலாலம்பூர் ஹாக்கி அரங்கில் பயிற்சிகள் வழங்கப்பட்டு வருகின்றன. பினாங்கு அணிக்கு பயிற்றுநராக முன்னாள் தேசிய விளையாட்டாளர் ஜீவமோகனும், நிர்வாகியாக எல்.தியாகு ஆகியோரும் பொறுப்பு வகிக்கிறார்கள். இந்த அணியின் விளையாட்டாளர்களுக்கு சுங்கைப்பட்டாணி ஹாக்கி திடலில் பயிற்சிகள் வழங்கப்பட்டு வருகின்றன. மலேசிய இந்தியர் விளையாட்டு கலாச்சார அறவாரியத்தை பொறுத்தவரையில் டத்தோ டி.மோகன் தலைமை யில் விளையாட்டுத்துறையில் சமுதாய இளைஞர்களுக்கு வாய்ப்புகளை அதிகப்படுத்தும் நிலைப்பாட்டில் செயல்பட்டு வருகிறது. சுக்கிம் எனப்படும் மலேசிய இந்தியர் விளையாட்டுப்போட்டிகள் தொடங்கி பல விதமான முயற்சிகளையும் மேற்கொண்டு வருகிறோம். வாய்ப்புகள் இல்லை என்ற நிலைப்பாட்டை தாண்டி வாய்ப்புகளை அதிகப்படுத்தி வருகிறோம் என்று ஜெ.தினகரன் குறிப்பிட்டார்.


அபிநந்தனுக்கு பரம்வீர் சக்ரா விருது வழங்க வேண்டும்: பிரதமருக்கு முதலமைச்சர் எடப்பாடி பழனிசாமி கடிதம்

சென்னை,

இந்திய வான் எல்லைக்குள் 27-ம் தேதி பாகிஸ்தான் வான்படைகள் அத்துமீறிய போது இந்திய விமானப்படை அடித்து விரட்டியது. பாகிஸ்தானின் எப்.16 விமானத்தை சுட்டு வீழ்த்தியபோது, இந்தியாவின் மிக் 21  விமானமும் சிக்கிக்கொண்டது. அதில் சென்ற அபிநந்தன் உயிர்தப்பிய போது ஆக்கிரமிப்பு காஷ்மீரில் விழுந்து விட்டார். பின்னர் இந்திய அரசும், சர்வதேச நாடுகளும் கொடுத்த அழுத்தம் காரணமாக இரு நாட்களில் அபிநந்தனை இந்தியாவிடம் பாகிஸ்தான் ஒப்படைத்தது.

இந்நிலையில், அண்டை நாட்டில் தனது வீரத்தை வெளிப்படுத்திய இந்திய விமானப்படை வீரர் அபிநந்தனின் சாதனையை பெருமைப்படுத்த வேண்டும். அதற்காக ராணுவத்தின் உயரிய விருதான பரம்வீர் சக்ரா விருது வழங்கி அபிநந்தனை கௌரவப்படுத்த வேண்டும் என்று பிரதமருக்கு முதலமைச்சர் எடப்பாடி பழனிசாமி கடிதம் எழுதி உள்ளார்.


வடகொரியா தொடர்ந்து ஏவுகணை சோதனை

உலக நாடுகளின் கண்டனங்களை பொருட்படுத்தாமல் வடகொரியா தொடர்ந்து ஏவுகணைகளை பரிசோதித்து வரும் நிலையில், இது பிராந்திய மற்றும் சர்வதேச பாதுகாப்பிற்கு அச்சுறுத்தல் என ஐ.நா சபையின் செய்தி தொடர்பாளார் தெரிவித்துள்ளார். ஐ.நா மற்றும் அமெரிக்கா உள்ளிட்ட உலக நாடுகளின் எதிர்ப்புகளையும் மீறி வடகொரியா தொடர்ந்து பல்வேறு கட்ட ஏவுகணை சோதனைகளை மேற்கொண்டு வருகின்றது. அந்த வகையில் நேற்று நடத்திய ஏவுகணை சோதணையில் வெற்றியும் பெற்ற நிலையில் அமெரிக்கா, ஐ.நா., ஐரோப்பிய யூனியன் உள்ளிட்டவை வட கொரியா மீது பொருளாதார தடைகளை விதிக்கும் முயற்சியில் தொடர்ந்து வருகின்றன. வடகொரியாவால், தெற்கு பியாங்கன் மாகாணத்தில் உள்ள புக் சங் பகுதியிலிருந்து ஏவப்பட்ட இந்த ஏவுகணை 500 கிலோமீட்டர் தூரம் வரை பாய்ந்து, தங்கள் நாட்டில் கிழக்கு பகுதியில் உள்ள கடலில் விழுந்ததாக தென்கொரியா பாதுகாப்பு துறை அதிகாரிகள் கூறியுள்ளனர். வடகொரியாவின் இந்த நடவடிகைக்கு ஐ.நா சபையின் செய்தி தொடர்பாளர் ஸ்டீபன் டுஜாரிக் கண்டனம் தெரிவித்துள்ளார். மேலும், “ வடகொரியாவின் தொடர் ஏவுகணை சோதனைகள் பிராந்திய மற்றும் சர்வதேச பாதுகாப்பிற்கு அச்சுறுத்தலாக உள்ளது” எனவும் தெரிவித்துள்ளார். கடந்த வாரம் வட கொரியாவின் நடவடிக்கைக்கு ஐ.நா. பாதுகாப்பு சபை, அந்நாட்டின் மீது வலுவான தடை கொண்டு வருவதற்கான முயற்சிகளை எடுத்து வந்தது குறிப் பிடத்தக்கது.


இலங்கையில் தூக்கிலிடுபவர் பணிக்கு 100 பேர் விண்ணப்பம்

கொழும்பு,

இலங்கையில் தூக்கிலிடுபவர் பணிக்கு 100 பேர் விண்ணப்பித்துள்ளனர். இலங்கையில் போதைப் பொருள் கடத்துபவர்களுக்கு தூக்குத் தண்டனை விதிக்கப்படுகிறது. இருந்தும் 1976ஆம் ஆண்டுக்குப் பிறகு அங்கு இதுவரை யாருக்கும் தூக்கு தண்டனை நிறைவேற்றப்படவில்லை.

இந்த நிலையில் கடந்த 5 ஆண்டுகளுக்கு முன்பு மரணத் தண்டனை கைதியை தூக்கில் போடும் பணியில் ஈடுபடுபவர் தனது வேலையை ராஜினாமா செய்துவிட்டார். அதில் இருந்து அப்பதவி காலியாக உள்ளது. எனவே, அதற்கு பணி நியமனம் செய்ய ஆட்கள் தேவை என இலங்கை நீதி, சிறை மறு சீரமைப்பு துறை விளம்பரம் செய்தது.

விண்ணப்பிக்க கடைசி தேதியாக கடந்த மாதம் (பிப்ரவரி) 25 என அறிவிக்கப்பட்டிருந்தது. அதைத் தொடர்ந்து அப்பணிக்கு 100 பேர் விண்ணப்பித்துள்ள னர். அவர்களில் அமெரிக்கரும் ஒருவர். தற்போது தூக்கிலிடும் பணிக்கு ஊழியர் தேர்வு நடைபெற்று வருகிறது. இலங்கையில் போதைப் பொருள் கடத்தல் குற்றத்தில் ஈடுபட்ட 48 பேர் தூக்கு தண்டனைக்காக காத்திருக்கின்றனர். இந்த நிலையில் இன்னும் 2 மாதங்களில் இவர்களது தண்டனை நிறைவேற்றப்படும் என அதிபர் மைத்திரி பால சிறிசேனா அறிவித்திருந்தார்.

ஏற்கெனவே இப்பணிக்கு தற்காலிகமாக நியமிக்கப்பட்டிருந்தவர் விலகி விட்டதால் நிரந்தர ஊழியரை நியமிக்க ஆள் தேர்வு நடை பெறுகிறது.


அதிமுகவில் இரு அணிகளிலும் தீவிர ஆலோசனை: ஓரிரு நாளில் இணைப்பு பேச்சுவார்த்தை

அதிமுகவின் இரு அணிகளும் இணைவது தொடர்பான பேச்சு வார்த்தை ஓரிரு நாளில் தொடங்கும் எனக் கூறப்படுகிறது. அதிமுகவில் உள்ள இரு அணிகளை இணைக்கும் முயற் சியில் அமைச்சர்கள், கட்சி நிர்வாகிகள் தீவிரமாக ஈடு பட்டுள்ளனர். இதையடுத்து, இணைப்பு பேச்சுவார்த்தை நடத்த எடப்பாடி பழனிசாமி அணி சார்பில் மாநிலங்களவை உறுப்பினர் ஆர்.வைத்திலிங்கம் தலைமையில் 7 பேர் கொண்ட குழுவும், ஓபிஎஸ் அணி சார்பில் கே.பி.முனுசாமி தலைமையில் 7 பேர் கொண்ட குழுவும் அமைக்கப்பட்டுள்ளது. எனவே, ஓரிரு நாளில் இணைப்பு பேச்சு வார்த்தை தொடங்கும் என இரு அணி வட்டாரங்களும் தெரி விக்கின்றன. இது தொடர்பாக நேற்று முன் தினம் சென்னை ராயப்பேட்டையில் உள்ள அதிமுக தலைமை அலு வலகத்தில் முதல்வர் எடப்பாடி பழனிசாமி தலைமையில் ஆலோ சனை கூட்டம் நடைபெற்றது. அப்போது கட்சியை வழிநடத்த ஒரு குழு அமைப்பது குறித்து விவாதிக்கப்பட்டதாக கூறப்படு கிறது. எக்காரணத்தை முன் னிட்டும் முதல்வர் பதவியை விட்டுக் கொடுக்கக் கூடாது என அமைச்சர்கள் பலர் தெரிவித்துள்ளனர். அதேபோல, ஓபிஎஸ் தரப்பிலும் இணைப்பு பேச்சு தொடர்பாக ஆலோசனை நடத்தப்பட்டு வரு கிறது. சென்னை அடையாறு கிரீன்வேஸ் சாலையில் உள்ள தனது இல்லத்தில் 3-வது நாளாக நிர்வாகிகளுடன் ஓபிஎஸ் நேற்று ஆலோசனை நடத்தினார். இதில் கே.பி.முனுசாமி, கே.பாண்டி யராஜன், செம் மலை, நத்தம் விஸ்வநாதன், வி.மைத்ரேயன், மனோஜ் பாண்டியன், ஜே.சி.டி.பிர பாகர் உள்ளிட்டோர் பங்கேற்றனர். சசிகலா குடும்பத்தினர் அனை வரையும் அதிமுகவில் இருந்து முற்றிலும் வெளியேற்ற வேண் டும், ஜெயலலிதா மரணம் குறித்து சிபிஐ விசாரணை நடத்த பரிந்துரை செய்ய வேண்டும் என்ற நிபந்தனைகளை மீண்டும் வலியுறுத்துவது என கூட்டத்தில் முடிவு செய்யப்பட்டுள்ளதாக கூறப்படுகிறது. ஓ.பன்னீர்செல்வத்தை பொதுச் செயலாளராக நியமிக்க வேண்டும் அல்லது கட்சியை வழிநடத்த அவரது தலைமையில் குழு அமைக்க வேண்டும். அதன் பிறகு முதல்வர் யார் என்பதை முடிவு செய்து கொள்ளலாம் என பேச்சு வார்த்தையின்போது வலியுறுத்த வேண்டும் எனவும் கூட்டத்தில் பங்கேற்ற பலர் கருத்து தெரி வித்ததாக ஓபிஎஸ் அணி நிர்வாகி ஒருவர் ‘தி இந்து’விடம் தெரிவித்தார். முதல்வர் அல்லது பொதுச் செயலாளர் பதவி கிடைத்தால் மட்டுமே இணைய வேண்டும். சசிகலா குடும்பம் கட்சியில் இருக்கும்போது இணைந்தால் மக் கள் செல்வாக்கை முற்றிலும் இழக்க நேரிடும் என்றும் ஓபிஎஸ்ஸிடம் சிலர் கருத்து தெரிவித்துள்ளனர். அதே நேரத்தில் அதிமுக இரு அணிகளாக பிளவு பட்டு நிற்பதால் ஆட்சியை இழக்க நேரிடும். இரட்டை இலை சின்னம் இல்லாமல் உள்ளாட்சித் தேர்தலை சந்தித்தால் பெரும் தோல்வி ஏற்படும். எனவே, இரு அணிகளும் இணைய வேண்டும் என அதிமுக எம்எல்ஏக்கள் பலரும் விருப்பம் தெரிவித்துள்ளனர்.


நாங்கள் அகதிகள்.....எங்களை சுடாதீர்கள் என்ன தடுத்தபோதும் சுடப்பட்ட 42  அகதிகள்!!

சோமாலியா நாட்டில் இருந்து புகலிடம் கோரி கடல் வழியாக புறப்பட்ட படகு மீது ஹெலிகொப்டர் துப்பாக்கி சூடு நடத்தியதில் 42 அகதிகள் பலியாகி யுள்ளதாக அதிர்ச்சி தகவல் கள் வெளியாகியுள்ளன. ஆப்பிரிக்க நாடுகளில் ஒன்றான சோமாலியாவில் கடந்த 2011-ம் ஆண்டு முதல் உள்நாட்டு யுத்தம் நடைபெற்று வருகிறது.இந்த யுத்தத்தில் இருந்து உயிர் பிழைத்து தப்பிக்கும் மக்கள் அண்டை நாடுகளில் குடியேறி வருகின்றனர்.இந்நிலையில், சோமா லியாவை சேர்ந்த 150 அகதிகள் படகு ஒன்றில் செங்கடல் வழியாக புறப்பட்டுள்ளனர். ஏமன் நாட்டிற்கு அருகே சுமார் 30 கி.மீ தொலைவில் படகு வந்தபோது திடீரென ஒரு வானில் ஹெலிகொப்டர் பறந்துள்ளது. ’நாங்கள் அகதி கள்.....எங்களை சுடாதீர்கள்’ என சிலர் விளக்குகளை கைகளில் ஏந்திக் காட்டியுள்ளனர். இதை பார்த்த ஹெலிகொப்டர் துப்பாக்கி சூட்டை நிறுத்தி யுள் ளது. மேலும், சவுதி அரேபியாவை சேர்ந்த கூட்டுப்படை இத்தாக்குதலை நடத்தியிருக்கலாம் எனத் தெரிகிறது. ஆனால், உறுதியான தகவல்கள் இது வரை வெளியாகவில்லை. படகு கரைக்கு திரும்பியதும் அதில் ஒருவர் மீது ஒருவராக ஆண்கள், பெண்கள் மற்றும் குழந்தைகளின் சடலங்கள் கிடந்துள்ளது. இத்தாக்குதலில் 42 பேர் உயிரிழந்துள்ளனர். நடுக்கடலில் அகதிகளின் படகு மீது நிகழ்ந்த இந்த தாக்குதலுக்கு ஐ.நா சபை கண்டனத்தையும் வருத்தத்தையும் தெரிவித்துள் ளது குறிப்பிடத்தக்கது. பின்னர், படகு மீது ஹெலிகொப்டர் குண்டு மழை பெய்துள்ளது. படகில் இருந்த அகதிகள் அலறியடித்துக்கொண்டு அங்கும் இங் கும் ஓடியுள்ளனர்.


வடகொரியாவின் அணு ஆயுத தளங்களை வேரோடு அழிக்க சக்தி வாய்ந்த அணு ஆயுதங்கள் மற்றும் ஏவுகணைகளை தயார் செய்யும் பணியில் ஜப்பான் ஈடுபட்டுள்ளது. வடகொரியா உலக நாடுகளை அச்சுறுத்தும் வண்ணம் தொடர்ந்து அணு ஆயுத சோதனைகளை நடத்தி வருகிறது. இதற்கு ஜப்பான், அமெரிக்கா உள்ளிட்ட உலக நாடுகள் கண்டனம் தெரிவித்தாலும் அதற்கு அந்நாடு செவி சாய்க்கவில்லை.அதுமட்டுமில்லாமல், ஜப் பான் கடலுக்குள் வடகொரியா ஒரு முறை ஏவுகணைகளை செலுத்தி தாங்கள் சக்தி வாய்ந்தவர்கள் என்பதை அந்நாட்டுக்கு காட்டியது.இனியும் இதை யெல்லாம் பொறுக்க முடியாது என வடகொரியாவின் அணு ஆயுத தளங்களை அழிக்க ஜப்பான் முடிவு செய்துள்ளது. இதுகுறித்து ஜப்பான் அதிகாரிகள் கூறுகையில், அமெரிக்காவில் தயாரான சக்தி வாய்ந்த ஆயுதங்களை நாங்கள் வாங்கவுள்ளோம்.Tomahawk ஏவுகணை என்னும் பயங்கர ஏவுகணையை வட கொரியா அணு ஆயுத தளங்களை தகர்க்க பயன்படுத்தவுள்ளோம் என அவர்கள் கூறியுள்ளனர்.சிரியாவின் விமான தளத்தின் மீது தாக்குதல் நடத்த டொனால்டு டிரம்ப் இந்த Tomahawk ஏவுகணை தான் பயன்படுத்தினார். மேலும், எங்களுக்கு ஆயுதங்களை தர அமெரிக்கா தயாராக இருப்பதாகவும் ஜப்பான் அதிகாரிகள் கூறியுள்ளார்கள்.வட கொரியா மீண்டும் அணு ஆயுத சோதனையை எந்நேரத்திலும் நடத்தலாம் மற்றும் தங்கள் மீதும் தாக்குதல் நடத்தலாம் என்பதால் தான் ஜப்பான் இதை செய்ய முடிவெடுத்துள்ளதாக தெரிகிறது. ஜப்பான் பிரதமர் ஷின்ஜோ அபே மற்றும் அமெரிக்கா ஜனாதிபதி டிரம்ப் ஆகியோர் வட கொரியாவின் அணு ஆயுத மிரட்டல்களை எதிர்கொள்வது குறித்து ஏற்கனவே தீவிர ஆலோசனை நடத்தியுள்ளனர் என்பது குறிப்பிடத்தக்கது.


கோலாலம்பூர் மருத்துவமனையில் அன்வார் 2 வாரம் அனுமதி

கோலாலம்பூர்,

முன்னாள் எதிர்க்கட்சி தலைவர் டத்தோஸ்ரீ அன்வார் இப்ராஹிம் கடந்த ஞாயிற்றுக்கிழமை மேற் கொள்ளப்பட்ட வலது தோள்பட்டை அறுவை சிகிச்சைக்குப் பின்னர் கோலாலம்பூர் மருத்துவமனையில் இரண்டு வார காலத்திற்கு அனுமதிக்கப்பட்டுள்ளார். பின்னர் அவர் சுங்கை பூலோ சிறைக்கு மீண்டும் கொண்டு செல்லப்படுவார். செராஸில் உள்ள ஒரு மையத்தில் அவர் நான்கு மாத கால உடற்பயிற்சியில் ஈடுபடுவார் என்று பிகேஆர் தகவல் பிரிவு தலைவர் ஃபாமி ஃபாட்ஸில் கூறினார்.

அன்வாருக்கு கடந்த ஞாயிற்றுக்கிழமை வலது தோள்பட்டையில் அறுவை சிகிச்சை செய்யப்பட்டது. செப்டம்பர் 22ஆம் தேதி நிகழ்ந்த ஒரு சாலை விபத்தைத் தொடர்ந்து அன்வாரின் தோள் பட்டை வலி மோச மடைந்ததால், அறுவை சிகிச்சை மேற்கொள்ளப்பட்டது.

Read More: Malysia Nanban News Paper on 15.11.2017


(ம.யோகலிங்கம்) காப்பார்,

ஹார்பெண்டன் தோட்டத்தில் இந்திய பண்ணையாளரின் இரண்டு பசு மாடுகள் பாராங்கத்தியால் கொடூரமாக வெட்டப்பட்டன. பாராங்கத்தி ஏந்திய இந்திய ஆடவன் அந்த இரண்டு பசு மாடுகளையும் வெறித்தனமாக வெட்டினான்.கடந்த சனிக்கிழமை இரவு 11.30 மணியளவிலும் புதன்கிழமை விடியற்காலை 6.00 மணியளவிலும் அந்த ஆடவன் இந்த கொடூரத்தை புரிந்ததாக தெரிய வருகிறது.

இந்த அராஜகம் குறித்து பண்ணையாளர் குருமூர்த்தி அப்பாசாமி (வயது 61) புதன்கிழமை காலை 10.00 மணியளவில் சுங்கை காப்பார் இண்டா காவல் நிலையத்தில் புகார் செய்தார். கடந்த சனிக்கிழமை முன்னங் கால்களில் சரமாரியாக வெட்டப்பட்ட பசு மாடு, திங்கட்கிழமை சிகிச்சை பலனளிக்காமல் உயிரிழந்தது. புதன்கிழமை விடியற்காலை நிகழ்ந்த சம்பவத்தில் பசு மாடு ஒன்றின் வலதுப் புற வயிற்றை அந்த ஆடவன் வெறித்தனமாக வெட்டியதாக குருமூர்த்தி அப்பாசாமி தெரிவித்தார்.

Read More: Malaysia Nanban Tamil Daily on 26.1.2018


இந்திய விசா விவகாரம்.  4 அமைச்சர்கள் இருந்தும் கேட்க நாதியில்லை

கோலாலம்பூர்,

இந்தியா செல்வதற்கான விசா கட்டணம் மறுஆய்வுக்கு பின் வெ. 462.56 என நிர்ணயம் செய்யப்பட்ட விவகாரம் மக்களி டையே பெரும் அதிருப்தியை ஏற்படுத்தியுள்ளது. சமுதாயத்தின் பிரதிநிதிகளாக 4 அமைச்சர்கள் இருந்தும் விசா விவகாரத்தில் அவர்கள் மௌனமாக இருப்பது மக்களிடையே மேலும் கண்டனத்தை ஏற்படுத்தி வருகிறது.

Read More: Malaysia Nanban Tamil Daily on 6.3.2019


வெனிசூலா நாட்டில் துணை சபாநாயகர் சிறையில் அடைப்பு

கராக்கஸ்,

வெனிசூலா நாட்டில் நாடாளுமன்ற துணை சபாநாயகராக இருந்து வந்த எட்கர் ஜாம்ப்ரனோ சிறையில் அடைக்கப்பட்டார். வெனிசூலா நாட்டில் அரசியல் குழப்பம் உள்ளது. அங்கு நாடாளுமன்ற துணை சபாநாயகராக இருந்து வந்த எட்கர் ஜாம்ப்ரனோ கைது செய்யப்பட்டார். அவரை உடனே விடுவிக்க வேண்டும் என்று அமெரிக்க வெளியுறவு அமைச்சர் மைக் பொம்பியோ, வெனிசூலா அரசை வலியுறுத்தி உள்ளார்.

இந்த நிலையில் கைது செய்யப்பட்ட எட்கர் ஜாம்ப்ரனோ, கராக்கஸ் நகரில் உள்ள நீதிமன்றத்தில் ஆஜர்படுத்தப்பட்டார். அவரை சிறையில் அடைக்கு ம்படி நீதிமன்றம் உத்தரவிட்டது. அதைத் தொடர்ந்து அவர் சிறையில் அடைக்கப்பட்டார். இதையொட்டி, நீதிமன்ற  தரப்பில் வெளியிடப்பட்ட அறிக்கையில், எட்கர் ஜாம்ப்ரனோ பயங்கரவாத குற்றச்சாட்டின்பேரில் சிறையில் அடைக்க உத்தரவிடப்பட்டுள்ளது என கூறப்பட்டுள்ளது.

வெனிசூலாவில் ஆட்சி கவிழ்ப்பு முயற்சியில் பிற நாடாளுமன்ற உறுப்பினர்களுடன் சேர்ந்து எட்கர் ஜாம்ப்ரனோ செயல்பட்டார் என்பதுதான் குற்றச்சாட்டு. இது தொடர்பாகத்தான் விசாரணை நடத்தப்படுகிறது.


மக்களுக்கு சிறந்த திட்டங்களை வழங்குவதே மாநில அரசின் இலக்கு.

(பார்த்திபன் நாகராஜன்) ஷாஆலம்,

சிலாங்கூர் மாநில அரசாங்கத்தின் 14 மக்கள் நலத் திட்டங்கள் மறுஆய்வில் தான் உள்ளன என்று மாநில ஆட்சிக் குழு உறுப்பினர் வீ. கணபதிராவ் நேற்று விளக்கமளித்தார். மரண சகாய நிதி உட்பட மக்களுக்கான பல உதவித் திட்டங்களை சிலாங்கூர் மாநில அரசு ரத்து செய்து விட்டது. இதனால் பெரும்பா லான மக்கள் பாதிப்படைந்துள்ளனர் என்று பத்திரிகைகளில் செய்திகள் வெளிவந்தன.சிலாங்கூர் மாநில ஆட்சிக் குழுவில் இடம் பிடித்திருப்பதன் பட்சத்தில் இவ்விவகாரம் தொடர்பில் பதிலளிக்க நான் கடமைபட்டுள்ளேன்.

Read More: Malaysia Nanban Tamil Daily on 16.5.2019


420 கிலோ சங்கினால் உருவான விநாயகர்: கின்னஸில் இடம்பெற பெண் முயற்சி

இந்த சிலையானது அவரது வீடு மற்றும் அருங்காட்சியகத்தில் பொதுமக்களின் பார்வைக்காக வைக்கப்பட்டது. இதுகுறித்து அவர் கூறும்போது இந்த சாதனையை நான் செய்து முடிப்பதற்காக கடந்த 2012ம் ஆண்டில் இருந்து உலகின் பல நாடுகளுக்கு சுற்றுப்பயணமாக மேற்கொண்டேன். மேலும் இதற்கு தேவையான சங்குகளின் 20சதவீதம் மட்டும் எனது தனிப்பட்ட செலவிலும் மற்ற 80சதவீத செலவுகள் அனைத்தும் ஹாங்காங், சிங்கப்பூர் மற்றும் பல உலக நாடுகளின் உதவியோடு உருவாக்கப்பட்டது. மேலும் இதற்கு தேவையான சங்குகளை தமிழகத்தின் ராமேஸ்வரத்தின் பகுதியில் இருந்து வாங்கப்பட்டது. மேலும் இந்த சிலையை உருவாக்க எனக்கு 4 ஆண்டுகள் தேவைப்பட்டது என கூறினார்.இதைத்தவிர இந்த சாதனை விநாயகர் சிலையை செய்ய மொத்தம் ரூ.6 லட்சம் செலவழிக்கப்பட்டுள்ளது.


சிலாங்கூர் சாம்பியன் லீக் கால்பந்துப் போட்டியில் கோலசிலாங்கூர் பத்துடுவா அணி சாம்பியன்!

சிலாங்கூர் சாம்பியன் லீக் கால்பந்துப் போட்டியின்

இறுதிச் சுற்றுக்கு முதல் முறையாக தகுதி பெற்ற கோலசிலாங்கூர் பத்துடுவா அணி கிண்ணத்தை வென்று

வரலாறு

படைத்தது.

இறுதியாட்டத்தில் அது கிள்ளான் கிங்ஸ் டவுன் அணியை 4-0

என்ற கோல்களில் வீழ்த்தியது.

கடந்த சனிக்கிழமை ஷாஆலம் அரங்கில் நடைபெற்ற இந்த விறுவிறுப்பான ஆட்டத்தின் முதல் பாதியில் பத்துடுவா அணி 3 கோல்களை அடித்தது.

பிற்பாதி ஆட்டத்தில் மேலும் ஒரு கோலை அடித்து 4-0

என்ற கோல் கணக்கில் வெற்றி பெற்றது.

இந்த வெற்றியைத் தொடர்ந்து கோலசிலாங்கூர் பத்துடுவா அணிக்கு 14 ஆயிரம் வெள்ளியும் வெற்றி கிண்ணமும் பரிசாக வழங்கப்பட்டது.

சிலாங்கூர் ராஜா மூடா வெற்றியாளர்களுக்கு பரிசுகளை எடுத்து வழங்கி சிறப்பித்தார்.

சிலாங்கூர் கால்பந்து சங்கத்தின் ஏற்பாட்டில் நடைபெற்ற இப்போட்டியில் 16 குழுக்கள் கலந்து கொண்டன.

ஏ பிரிவில்

இடம் பெற்ற பத்துடுவா அணி

4ல் வெற்றி, 2ல் சமநிலை, 1ல் தோல்வி கண்டு இரண்டாவது இடத்தைப் பிடித்தது.

காலிறுதி ஆட்டத்தில் டாமன்சாரா என்பிஎன்ஜி அணியை 4-0

என்ற கோல்களில் வீழ்த்திய அவ்வணி அரையிறுதியில் எம்பிஎஸ்ஏ குழுவை 1-0

என்ற கோலில் வீழ்த்தி இறுயாட்டத்திற்குள் நுழைந்தது.

கடந்த 4 ஆண்டுகளாக நடைபெற்று வரும் சிலாங்கூர் சாம்பியன் லீக் போட்டியின் இறுதி

சுற்றுக்கு பத்துடுவா அணி தகுதி பெற்றது. இதுவே முதல் முறை என்கிறார் அதன் தலைமை பயிற்றுநர் புஷ்பநாத்

தனபாலன்.

அடுத்தாண்டு சிலாங்கூர் பிரிமியர் லீக் போட்டியில் வெற்றி பெறுவதே எங்களின் இலக்கு என்று

அவர் கூறினார்.


அமெரிக்காவில் தேவாலயம் அருகே துப்பாக்கிச்சூடு

வாஷிங்டன்,

அமெரிக்காவில் தேவாலயம் அருகே மர்ம நபர் நிகழ்த்திய துப்பாக்கிச்சூட்டில் ஒருவர் சம்பவ இடத்திலேயே பலியானார். அமெரிக்காவின் மேரிலேண்ட் மாநில பால்டிமோர் நகரில் தேவாலயம் ஒன்று உள்ளது. நேற்று முன்தினம் மாலை இந்த தேவாலயத்துக்கு அருகே திறந்தவெளி விருந்து நிகழ்ச்சி நடைபெற்றது.

இதில் கலந்துகொண்ட மக்கள் பலர் உணவை பெறுவதற்காக வரிசையில் காத்திருந்தனர். அப்போது அங்கு வந்த மர்ம நபர் ஒருவர் திடீரென அங்கிருந்த அனைவரையும் கண்மூடித்தனமாக துப்பாக்கியால் சுட்டார்.இதனால் பீதியடைந்த மக்கள் உயிரைக் காப்பாற்றிக் கொள்ள நாலாபுறமும் சிதறி ஓடினர். எனினும் இந்த துப்பாக்கிச்சூட்டில் ஒருவர் சம்பவ இடத்திலேயே பலியானார். மேலும் 7 பேர் பலத்த காயம் அடைந்தனர்.

துப்பாக்கிச்சூடு குறித்த தகவல் கிடைத்ததும் போலீசார் சம்பவ இடத்துக்கு விரைந்து சென்றனர். ஆனால் அதற்குள் தாக்குதல் நடத்திய அந்த நபர் அங்கிருந்து தப்பி ஓடிவிட்டார்.இதையடுத்து போலீசார், படுகாயம் அடைந்த நபர்களை மீட்டு மருத்துவமனைக்கு அனுப்பி வைத்தனர். அங்கு அவர்களுக்கு தீவிர சிகிச்சை அளிக்கப்பட்டு வருகிறது.


கோல்பீல்ட் தோட்ட புதிய தமிழ்ப்பள்ளி திட்டத்திற்கு மூடுவிழாவா?

கோல்பீல்ட் தோட்டத் தமிழ்ப்பள்ளி புதிய கட்டுமானத் திட்டத்தை சிலாங்கூர் மாநில அரசாங்கம் கை விட்டுள்ளதா எனக் கேள்வி எழுப்பி, அப்பள்ளியின் பெற்றோர்கள் போராட்டத்தில் இறங்கியுள்ளனர். கிள்ளான் மிட்லண்ட்ஸ் தோட்டத் தமிழ்ப்பள்ளிக்கு இணையாக, சகல வசதிகளுடன் ஈஜோக் கோல்பீல்ட் தோட்டத் தமிழ்ப்பள்ளியும் நிர்மாணிக்கப்படும் என்று இதற்கு முன்பு மாநில அரசாங்கம் அளித்த வாக்குறுதி காற்றில் பறந்ததா என்றும் அவர்கள் ஆவேசத்துடன் கேள்வி எழுப்பினர். 2012-ஆம் ஆண்டு நவம்பர் மாதம் நடைபெற்ற புதிய பள்ளிக் கட்டட அடிக்கல் நாட்டு விழாவில், மாநிலத்தின் அப்போதைய மந்திரி புசாரும் ஈஜோக் சட்டமன்ற உறுப்பினருமான டான்ஸ்ரீ அப்துல் காலிட் இப்ராஹிம் இது பற்றிய மிகப்பெரிய அறிவிப்பினைச் செய்தார். அந்த வாக்குறுதியுடன் கூடிய எதிர்பார்ப்பு எங்களுக்கு பெரும் ஏமாற்றத்தை கொடுத்துள்ளதாக அவர்கள் கூறினர். டான்ஸ்ரீ காலிட் இப்ராஹிம் அடிக்கல் நாட்டிய அப்பள்ளிக்கூட கட்டுமான பணிகளை நடப்பு மந்திரி புசார் டத்தோஸ்ரீ முகமட் அஸ்மின் அலி கிடப்பில் போட்டுள்ளார் என்று பள்ளி வாரியத் தலைவர் பிரான்சிஸ் ராஜு (வயது 57) கூறினார். கோல்பீல்ட் தோட்ட புதிய தமிழ்ப்பள்ளித் திட்டம் தொடருமா? அல்லது அத்திட்டம் மூடு விழா காணுமா? என்று பெற்றோர்கள் குழப்பத்தில் மூழ்கியுள்ளதாக அவர் சொன்னார். இத்திட்டத்தை மாநில அரசு ஏன் இத்தனை ஆண்டுகள் இழுத்தடித்துக் கொண்டிருக்கிறது? மாநில ஆட்சிக்குழு உறுப்பினர் வீ.கணபதிராவ் இது குறித்து ஏன் வாயே திறக்க மறுக்கிறார்? என்று கேள்வி எழுப்பிய பெற்றோர்களும் பள்ளி வாரியமும் மாநில அரசின் இந்த மெத்தனப் போக்கைக் கண்டித்து கடந்த புதன்கிழமை அப்பள்ளியின் முன் அமைதி ஆர்ப்பாட்டத்தில் ஈடுபட்டனர். கோலசிலாங்கூர் மாவட்ட மன்ற முன்னாள் உறுப்பினரும் சிலாங்கூர் இந்தியர் முன்னேற்றக் கழகத்தின் தலைவருமான பெ.திருமூர்த்தி, கோலசிலாங்கூர் மஇகா தொகுதி காங்கிரஸ் தலைவர் ஜீவா என்ற குமாரசாமி சுப்பிரமணியம் ஆகியோர் பெற்றோர்களுக்கு ஆதரவு தெரிவித்து இதில் கலந்து கொண்டனர். பண்டார் ஸ்ரீகோல்பீல்ட் நகரமைப்புத் திட்டத்தில் அப்பள்ளியின் கட்டுமானம் இடம்பெற்றுள்ளது. சுமார் 87 மாணவர்கள் பயிலும் கோல்பீல்ட் தோட்ட புதிய தமிழ்ப்பள்ளி திட்டத்திற்கு 3.9 ஏக்கர் பரப்பளவிலான நிலம் ஒதுக்கப்பட்டுள்ளது. அதில் புதிய கட்டடத்தை எழுப்புவதற்கான அடித்தளம் அமைக்கப்பட்டுள்ளதாகவும் தெரிய வருகிறது. ஆனால், மாநில அரசாங்கமோ இப்புதிய தமிழ்ப்பள்ளி கட்டுமானத் திட்டத்தைத் தொடர்ந்து இழுத்தடித்துக் கொண்டிருக்கிறது என்று கட்டடக் குழுத் தலைவருமான பிரான்சிஸ் ராஜு குற்றம் சாட்டினார். கோல்பீல்ட் தோட்டத் தமிழ்ப்பள்ளி புதிய கட்டுமானத் திட்டத்திற்கு சிலாங்கூர் மாநில அரசு 20 லட்சம் வெள்ளி நிதியும், கேஎல் கெப்போங் மேம்பாட்டு நிறுவனம் 20 லட்சம் வெள்ளி நிதியும் ஒதுக்கியுள்ளதாக அவர் செய்தியாளர்கள் கூட்டத்தில் தெரிவித்தார். ஆனால், தற்சமயம் இந்த நாற்பது லட்சம் வெள்ளி பள்ளி கட்டுமானத்திற்கு போதாது என்று மாநில அரசு புதிய கதையை அவிழ்த்து விடுகிறது. இந்த நிதி போதவில்லை என்றால் அதை ஈடு கட்ட வேண்டிய மாநில அரசாங்கமே நொண்டிச் சாக்குகளை கூறுவது முறையல்ல என்று அவர் தனது ஆதங்கத்தை பகிர்ந்து கொண்டார். இரண்டு பாலர் பள்ளிகள், 800 இருக்கைகள் கொண்ட மண்டபம், விளையாட்டுத் திடல், நவீன வசதிகள் கொண்ட வகுப்பறைகள் ஆகியன இப்புதிய பள்ளி கட்டுமானத் திட்டத்தில் அடங்கும். அடுக்கடுக்கான வாக்குறுதிகளை அள்ளி இறைத்த மாநில அரசாங்கம், தற்சமயம் இத்திட்டத்தை தாங்களே மேற்கொள்வதா? அல்லது பொது பணித்துறையிடம் ஒப்படைப்பதா? என்று தட்டுத் தடுமாறுவது ஏன்? என்று கேள்வி எழுப்பிய பெற்றோர் ஆசிரியர் சங்கத்தின் முன்னாள் தலைவர் பிரான்சிஸ் அந்தோணி (53), இவற்றுக்கு மாநில அரசு பெற்றோர்களிடம் முறையான விளக்கம் அளிக்க வேண்டும் என வலியுறுத்தினார். மிட்லண்ட்ஸ் தமிழ்ப்பள்ளிக்கு இணையாக கோல்பீல்ட் தோட்டத் தமிழ்ப்பள்ளி அமையும் என்று கூறி, ஆட்டுக் கொட்டகை போன்ற பள்ளியைக் கட்டுவதற்கு அது திட்டமிடுகிறதா என்று கேள்வி எழுப்பிய அவர், ஆட்டுக் கொட்டகை போன்றும் கோழிக் கூண்டு போன்றும் பள்ளி அமையுமானால் நாங்கள் அதற்கு எதிராக மாநில அரசின் தலைமையகம் முன்பே போராட்டத்தில் இறங்குவோம் என்று எச்சரித்தார். பள்ளி புதிய கட்டட கட்டு மான திட்டம் தொடர்பாக மாநில அரசுடன் பல தடவை பேச்சு நடத்தியிருப்பதாக பிரான்சிஸ் ராஜு தெரிவித்தார். கல்வியமைச்சு, சிலாங்கூர் மாநில கல்வி துறை, பொதுப்பணித் துறை, தெனாகா நேஷனல் நிறுவனம், கோல சிலாங்கூர் மாவட்ட நில அலுவலகம், மாவட்ட கல்வி அலுவலகம், கல்வி அமைச்சு ஆகியோரை இதில் கலந்து கொண்டன. ஆனால் இது வரைவில் ஒரு தீர்க்கமான முடிவை மாநில அரசால எட்ட முடியவில்லை. பந்துவான் மோடால் - அரசாங்கத்தின் பகுதி உதவி பெரும் பள்ளி என்று காரணம் கூறி கோல்பீல்ட் தோட்டத் தமிழ்ப்பள்ளி புதிய கட்டுமானத் திட்ட விவகாரத் திலிருந்து கல்வியமைச்சு நழுவிக் கொண்டது. சம்பந்தப்பட்ட மன்றத் துறைகளோ மாநில அரசின் கை கட்டி நின்று வேடிக்கை பார்க்கின்றன. இந்த நிலைமை நீளுமானால் கோல்பீல்ட் தோட்ட புதிய பள்ளி கட்டுமானத் திட்டம் வெறும் கானல் நீராகி விடுமோ என்று நாங்கள் அச்சப்படுகிறோம். மறுபக்கம் பள்ளி பழைய கட்டடத்தைச் சுற்றிலும் மேம்பாட்டுப் பணிகள் நெருங்கிக் கொண்டிருக்கின்றன. பள்ளியின் எதிர்காலம் இதனால் இருள் படர்ந்துள்ளது என்று பிரான்சிஸ் ராஜு கவலை தெரிவித்தார்.


மஇகா தலைவர்களால் கட்டிக் காத்த காப்பார் தொகுதித்த்குப் பதில் மேருவா?

காப்பார், மார்ச் 21-

மஇகாவின் ஆறாவது  தேசியத் தலைவர் டான்ஸ்ரீ மாணிக்கவாசகத்தின் அரசியல் பிரவேசத்திற்கு அடித்தளமிட்டு,  அவரை நாடாளுமன்றத்திற்கு அனுப்பி வைத்தது முதல் சுமார் 50 ஆண்டு காலம்  மஇகாவினால் கட்டிக்காக்கப்பட்டு வந்த   நீண்ட வரலாற்றைக் கொண்ட  காப்பார் நாடாளுமன்றத் தொகுதியை வரும் பொதுத் தேர்தலில் போட்டியிடுவதில் கட்சி தற்காத்துக்கொள்ளப் போகிறதா அல்லது அதற்கு பதில் மேரு சட்டமன்றத் தொகுதியை பெறப்போகிறதா?

Read More: Malaysia Nanban Tamil Daily on 21.3.2018


வீடுகளை காலி செய்ய கட்டாயப் படுத்தாதீர்!

(பார்த்திபன் நாகராஜன் / ஆர். குணா) கோலாலம்பூர், 1000 சதுர அடியில் வீடு, 900 வெள்ளி வாடகை பணம் வழங்கப்படும் எனும் கூட்டர சுப் பிரதேச அமைச்சர் டத்தோஸ்ரீ தெங்கு அட்னானின் வாக்குறுதி காற்றில் பறந்ததா என்று ஜிஞ்சாங் செலாத்தான் தம்பஹான் மக்கள் நேற்று கேள்வி எழுப்பினர்.ஜிஞ்சாங் செலத்தான் தம்பஹான் லோட் 9714ல் மேம் பாட்டுத் திட்டங்கள் மேற்கொள்ளப்படுவதால் அப்பகுதியில் வாழும் மக்கள் தங்களின் வீடுகளை காலி செய்யப்பட வேண்டும். அப்படி வீடுகளை காலி செய்யப்படும் மக்களுக்கு 1000 சதுர அடியில் வீடுகள் வழங்கப் படும். அதே வேளையில் 900 வெள்ளி வாடகை பணமும் வழங்கப்படும். இப்படிப்பட்ட இழப்பீடுகள் வழங்கப்படும் பட்சத்தில் மக்கள் ஏன் வீடுகளை காலி செய்யவதற்கு எதிர்ப்பு தெரிவிக்கின்றனர் என்பது எனக் குப் புரியவில்லை என்று தெங்கு அட்னான் கூறியது கடந்த மே 22ஆம் தேதி செய்தியாக வெளி வந்துள்ளது. பாதிக்கப்படும் மக்களுக்கு 1,000 சதுர அடியில் வீடுகள் வழங்கப்படும் என்று அமைச்சரே அறிவித்திருக்கும் பட்சத்தில் 900 சதுர அடியில் தான் வீடுகள் கட்டித் தரப்படும் என மேம் பாட்டு நிறுவனம் கூறுவதில் என்ன நியாயம் உண்டு. அதே வேளையில் எவ்வளவு பெரிய வீடுகள் கிடைக்கப் போகிறது என் பது தெரியாத நிலையில் பொதுமக்கள் எப்படி வீடுகளை காலி செய்வார்கள் என்பது தான் தற்போதைய கேள்வியாகும். இருந்த போதிலும் வீடுகளை காலி செய்ய வேண்டும் என்று மேம்பாட்டு நிறுவனமும், கோலா லம்பூர் மாநகர் மன்றமும் மக் களை கட்டாயப்படுத்துவது அநாகரீகமாகும்.மக்கள் எதிர்நோக்கி வரும் இப்பாதிப்புகளை அடிப்படையா கக் கொண்டு 21 கேள்விகளை தயாரித்து அதை மகஜராக தயா ரித்து அமைச்சரின் பார்வைக்கு நாங்கள் வழங்கியுள்ளோம். பொதுமக்களில் இக்கேள்வி களுக்கு அமைச்சர் உடனடியாக பதில் தர வேண்டும் என்று ஜிஞ்சாங் செலாத்தான் தம்ப ஹான் சமூக மேம்பாட்டு சங்கத் தின் தலைவர் கருப்பையா செய்தியாளர்களிடம் கூறினார். 1,000 சதுர அடியில் வீடுகள் கட்டித் தரும் பட்சத்தில் தற் போதைய வீடுகளை காலி செய்ய மக்கள் தயாராக உள்ளனர். காலி செய்வதற்கு முன் பாதிக் கப்பட்ட மக்கள் அனை வரும் புதிய வீடுகளுக்கான எஸ்என்பி எனப்படும் ஒப்பந்த உடன்பாட்டில் கையெழுத்திட வேண்டும்.எந்தவொரு பத்திரங்களும் இல்லாமல் வீடுகளை காலி செய்து விட்டு கடந்த காலங் களை போல் ஏமாற நாங்கள் தயாராக இல்லை என்று ஜிஞ் சாங் செலாத்தான் தம்பஹான் நட வடிக்கை குழுவைச் சேர்ந்த பொன்னம்பலம் கூறினார்.


பயங்கரவாத அமைப்புகள் மீது நடவடிக்கை எடுக்க வேண்டும்

வாஷிங்டன்,

பாகிஸ்தானில் உள்ள பயங்கரவாத அமைப்புகள் மீது உடனடியாக நடவடிக்கை எடுக்க வேண்டும் என அமெரிக்கா அந்நாட்டிற்கு வலியுறுத்தி உள்ளது. புல்வாமா தாக்குதலுக்கு பதிலடி கொடுக்கும் விதமாக, ஜம்மு காஷ்மீரில் உள்ள எல்லைக் கட்டுப்பாட்டுக் கோட்டுப் பகுதியில் உள்ள பயங்கரவாத முகாம்களை அழிக்கும் நடவடிக்கையை இந்திய ராணுவம் மேற்கொண்டது. இந்திய விமானப்படை விமானங்கள், பாகிஸ்தான் ஆக்கிரமிப்பு காஷ்மீர் பகுதிக்குள் ஊடுருவி பயங்கரவாதிகளின் முகாமை குறிவைத்து சரமாரியாக குண்டுகளை வீசின. இதில் பயங்கரவாத முகாம்கள் அழிக்கப்பட்டன.

இந்த பதிலடி தாக்குதலுக்கு பல்வேறு நாடுகள் ஆதரவு தெரிவித்து வருகின்றன. இந்நிலையில் அமெரிக்கா வெளியுறவுத்துறை அமைச்சர் மைக் பாம்பியோ ஓர் அறிக்கை வெளியிட்டுள்ளார். இந்திய விமானப்படையினர், பாகிஸ்தானில் உள்ள பயங்கரவாத அமைப்புகள் மீது நடத்திய தாக்குத லையடுத்து, இந்திய வெளியுறவுத் துறை அமைச்சர் சுஷ்மா ஸ்வராஜ் உடன் பேசினேன். அப்போது, பிராந்திய பாதுகாப்பு, நாட்டின் அமைதியை பெரா மரிப்பது தொடர்பாக அவரிடம் எடுத்துரைத்தேன்.

இதேபோல் பாகிஸ்தான் வெளியுறவுத் துறை அமைச்சர் குரேஷியிடம் பேசினேன். அவரிடம், பாகிஸ்தானில் உள்ள அனைத்து  பயங்கரவாத அமைப்புகள் மீதும் உடனடியாக கடும் நடவடிக்கை எடுக்க வேண்டும் என தெரிவித்தேன். இரு நாடுகளும் ராணுவ நடவடிக்கையை தவிர்த்துவிட்டு, நேரடியாக கலந்துரையாடி இந்த விவகாரத்தில் சுமுகமான தீர்வை கொண்டு வர வேண்டும் என இரு நாடுகளின் மந்திரிகளிடமும் வலியுறுத்தி உள்ளேன் எனக் கூறியுள்ளார்.


இந்தியர்களிடையே குண்டர் குண்டர்தனம் அதிகரிப்பு.

(சுங்கைப்பட்டாணி) இந்திய பள்ளி மாணவர்களிடையே குண்டர் கும்பல் நடவடிக்கைகளுக்கு தீர்வு காண்பதில் அரசியல் கட்சிகள், அரசு சார்பற்ற இயக்கங்கள், இந்து சமய இயக்கங்கள் ஆகியவற்றின் ஈடுபாடு அவசியமாகும் என கோலமூடா மாவட்ட போலீஸ் தலைவர் ஏசிபி முகமட் ஜுக்கிர் முகமட் இசா வலியுறுத் தியுள்ளார். குறிப்பாக, கோலமூடா மாவட்டத்தில் இந்திய மாணவர்களிடையே குண்டர் கும்பல் நடவடிக்கைகள் அதிகரித்திருப்பதை அவர் சுட்டிக்காட்டினார். இதில், அனைத்து தரப்பினரும் தங்கள் ஆதரவை தெரிவித்து, பொதுமக்கள் மற்றும் மாணவர்களின் பெற்றோர்களிடம் உண்மை நிலவரத்தை பற்றி விளக்க மளிக்க வேண்டும் என்று அவர் கேட்டுக் கொண்டார். ம.இ.கா., அரசு சார்பற்ற இயக்கங்கள், ஆலய பிரதிநிதிகள் கொண்ட குழுவினர் நேற்று ஏசிபி. முகமட் ஜுக்கிர் உடன் சந்திப்பு நடத்தியபோது அவர் இவ் வாறு கருத்துரைத்தார். குண்டர் கும்பல் தொடர்பான நடவடிக்கையில் ஈடுபட்ட குற்றத்திற்காக அண்மையில் கைது செய்யப்பட்ட இடைநிலைப் பள்ளி யைச் சேர்ந்த இந்திய மாணவர்களின் நிலவரம் குறித்து அவரிடம் கேட்டறியப்பட்டது. கடந்த மே 3-ஆம் தேதி அம்மாணவர்கள் தாங்கள் சம்பந்தப்பட்ட குண்டர் கும்பலின் எண்கள் பதிக்கப்பட்ட கேக் வெட்டும் நிகழ்வில் ஈடுபட்டதற்காக கைது செய்யப்பட்டனர். அது அந்த 3-ஆம் தேதி நிகழ்ந்த சம்பவமாகுமே தவிர பழைய புகைப்படங்கள் கிடையாது என்றும் போலீசுக்கு கிடைத்த தகவலின் அடிப்படையில் அவர்கள் கைது செய்யப்பட்டதாகவும் அவர் சொன்னார். இந்த சந்திப்புக் கூட்டத்திற்கு பிறகு, கெடா மாநில ம.இ.கா.தலைவர் டத்தோ ஜஸ்பால் சிங்கும் தானும் மாணவர்களை விடுவிப்பது குறித்து போலீஸ் தலைவருடன் பேசியதாகவும், மாணவர்களை விடுதலை செய்யும் பொறுப்பு அரசாங்க வழக்கறி ஞரிடம் உள்ளது என்று அவர் கூறிவிட்டதாகவும் ஆனந்தன் தெரிவித்தார். இந்த பிரச்சினைக்கான அனைத்து நடவடிக்கைகளையும் ம.இ.கா. மேற்கொள்ளும் என்று அவர் தெரிவித்தார். இந்த சந்திப்புக்கூட்டத்தில் கெடா மாநில ம.இ.கா. பொறுப்பாளர்கள், சுங்கைப்பட்டாணி அரசு சார்பற்ற இயக்கங்களின் தலைவர் டத்தோ சந்திரன், சுங்கைப்பட்டாணி சுப்ரமணியர் தேவஸ்தான தலைவர் பெ.ராஜேந்திரன், மலேசிய இந்து சங்கத்தைச் சேர்ந்த நடராஜன் உட்பட பலர் கலந்து கொண்டனர்.


மகளுக்காக உயிரைக் கொடுப்பேன் - சன்னி லியோன்

சிறுமிகளுக்கு பாலியல் வன்கொடுமை செய்யப்பட்டு வரும் நிலையில், தன்னுடைய மகளுடன் இருக்கும் புகைப்படத்தை வெளியிட்டு மகளுக்காக உயி ரைக் கொடுப்பேன் என்று சன்னி லியோன் கூறியுள்ளார்.

ஜம்மு காஷ்மீர் மாநிலத்தில் 8 வயது சிறுமியை கோவிலில் வைத்து கூட்டாக பாலியல் பலாத்காரம் செய்து கொன்ற விவகாரம் நாடு முழுவதும் கொந்த ளிப்பை ஏற்படுத்தியுள்ளது. இது போல், குஜராத்தில் 9 வயது சிறுமியை கற்பழித்து கொலை செய்த சம்பவமும் அதிர்ச்சியை ஏற்படுத்தி இருக்கிறது.

இந்த நிலையில், இந்தி நடிகை சன்னி லியோன் தனது மகள் நிஷாவின் புகைப்படத்தை டுவிட்டரில் வெளியிட்டு அதில், ‘உன்னை இந்த உலகில் உள்ள தீங்கில் இருந்து பாதுகாப்பேன் என்று உறுதி கூறுகிறேன். உன் பாதுகாப்புக்காக என் உயிரை கொடுப்பதாக இருந்தாலும் சரி, கொடுப்பேன். குழந்தைகளை பத்திரமாக பார்த்துக் கொள்வோம்’ என்று குறிப்பிட்டுள்ளார்.


2024-ல் மக்கள் தொகையில் சீனாவை பின்னுக்கு தள்ளி இந்தியா முதலிடம் பிடிக்கும்

ஐநா: 2024ம் ஆண்டில் மக்கள் தொகை எண்ணிக்கையில் சீனாவை பின்னுக்கு தள்ளி இந்தியா முதலிடம் பிடிக்கும் என ஐ.நா., தெரிவித்துள்ளது. இது தொடர்பாக நடந்த ஆய்வில் கூறப்பட்டுள்ளதாவது: தற்போது சீன மக்கள் தொகை 141 கோடியாகவும், இந்திய மக்கள் தொகை 134 கோடியாகவும் உள் ளது. இது உலக மக்கள் தொகையில் முறையே 19 மற்றும் 18 சதவீதமாகும். அடுத்த 7 வருடத்தில் மக்கள் தொகை எண்ணிக்கையில் சீனாவை இந்தியா முந்தும். 2024ல் இரு நாடுகளின் மக்கள் தொகை தலா 144 கோடியாக இருக்கும். இதன் பின்னர் தொடர்ந்து அதிகரிக்கும் இந்திய மக்கள் தொகை 2030ல் 150 கோடி யாகவும், 2050ல் 166 கோடியாகவும் இருக்கும். அதேநேரத்தில், சீன மக்கள் தொகை 2030 வரை நிலையாகவும் இருக்கும். இதன் பின்னர் குறைய துவங் கும். ஆனால் இந்திய மக்கள் தொகை 2050க்கு பிறகே குறைய துவங்கும் என அந்த ஆய்வில் கூறப்பட்டுள்ளது. அதேநேரத்தில் உலகளவில் மக்கள் தொகையில் இந்தியா முதலிடத்தில் இருக்கும். முன்னதாக இந்திய மக்கள் தொகை 2022ல் சீனாவை தாண்டும் என கணக்கிடப்பட்டது குறிப்பிடத்தக்கது.


மத்திய அரசுக்கு எதிராக கொந்தளிக்கும் தம்பிதுரை

மாநில அரசின் உரிமைகளில் மத்திய அரசு தலையிடுவது தேவையற்றது என்று மக்களவை துணை சபாநாயகர் தம்பிதுரை ஆவேசத்துடன் கூறியுள்ளார். நீட் தேர்விலிருந்து தமிழகத்துக்கு விதிவிலக்கு அளிக்க வேண்டும் என்று வலியுறுத்தி முதல்வர் பழனிசாமி, பிரதமர் மோடியை நேரில் சந்தித்து வலி யுறுத்தினார். இதுநாள் வரைக்கும் மத்திய அரசு சார்பில் எந்த பதிலும் தமிழக அரசுக்கு வரவில்லை. இப்படிப்பட்ட சூழ்நிலையில், சித்தா உள்ளிட்ட மருத் துவப் படிப்புகளுக்கு அடுத்தாண்டு முதல் நீட் தேர்வு நடத்தப்படும் என்று மத்திய அரசு நேற்று அறிவித்தது. இந்த அறிவிப்பு தமிழகத்தில் பெரும் தாக் கத்தை ஏற்படுத்தியுள்ளது. தமிழக அரசும் இதுகுறித்து எந்த கருத்தும் தெரிவிக்கவில்லை. இந்த நிலையில் கரூரில் இன்று செய்தியாளர்களிடம் பேசிய அதிமுக எம்.பி.யும் மக்களவை துணை சபாநாயகருமான தம்பிதுரை, மத்திய அரசுக்கு எதி ராக குரல்கொடுத்தார். "மாநில அரசின் உரிமைகளில் தலையிடுவதை தமிழகம் ஏற்றுக்கொள்ளவில்லை. மாநில அரசின் உரிமைகளில் மத்திய அரசு தலையிடுவது தேவையற்றது. சித்தா உள்ளிட்ட மருத்துவ படிப்புகளுக்கு நீட் தேர்வை தமிழகம் ஏற்காது. மலேசியாவில் வைகோ தடுத்து நிறுத்தப்பட்டது கடும் கண்டனத்துக்குரியது. அ.தி.மு.க.வில் பிளவு என்பதை தேர்தல் ஆணையமே ஏற்றுக்கொள்ளவில்லை. ஆர்.கே.நகரில் தேர்தல் ஆணையத்தின் நடவடிக்கை தற்காலிகமானது தான்" என்று தம்பிதுரை கூறினார்.


விமானம் வேண்டுமென்றே திசை திருப்பப்பட்டது-எம்.எச்.370 அறிக்கை வெளியானது

கோலாலம்பூர்,

மலேசியாவின் எம்.எச்.370 போயிங் விமானம், கடந்த 2014 மார்ச் 8-ஆம் தேதி நடுவானில் மாயமான மர்ம முடிச்சுகள் அவிழ்க்கப்படலாம் என்று நம்பி யிருந்த அதன் பயணிகளின் குடும்பத்தாருக்கு ஏமாற்றமே மிஞ்சியது. அதன் மீதிலான அறிக்கையை புலனாய்வாளர்கள் நேற்று வெளியிட்டனர். எனினும், இத்தனை ஆண்டு கால விசாரணைக்குப் பிறகும் அது இன்னமும் மர்மமாகவே இருப்பது குறித்து அதில் பயணித்த 239 பேரின் குடும்பத்தாரும் இன்னும் காயாத கண்ணீருடன் ஏமாற்றத்தையே வெளிப்படுத்தினர்.

Read More: Malaysia Nanban Tamil Daily 31.7.2018


கோலாலம்பூர்,

எனக்கு எதிராக இரக்கமற்றக் குற்றச்சாட்டுகள், எதிர்மறை யான பிரச்சாரங்கள் காரணமாக புதிய அரசாங்கத்தினர் என்னை கைது செய்து குற்றஞ்சாட்டியி ருக்கிறார்கள். நான் யார் பணத்தையும் திருடவில்லை; நான் திருடனும் அல்ல.

Read More: Malaysia Nanban Tamil Daily on 6.7.2018


வெடிகுண்டு வைத்திருந்ததை  ஒப்புக் கொண்ட மாணவர்.

கோத்தா பாரு,

தலைநகரில் நடைபெறவிருந்த பீர் விழாவில் வெடிகுண்டு வீசுவதற்காக சுயமாக வெடி குண்டை தயாரித்த குற்றத்தை படிவம் 6 மாணவர் இங்குள்ள செஷன்ஸ் நீதிமன்றத்தில் ஒப்புக் கொண்டார்.

இன்று நடைபெறவிருக்கும் எஸ்டிபிஎம் தேர்வில் அமரவிருக்கும் மாணவர் முகமட் ஹபிஸி மாட் யுசோப் தான் செய்த குற்றத்தை நீதிபதி அகமட் பாஸில் பாருடின் முன்னிலையில் ஒப்புக் கொண்டார். சம்பந்தப்பட்ட மாணவர் கடந்த அக்டோபர் மாதம் 10ஆம் தேதி கம்போங் மெர்காங்கிலுள்ள வீட்டில் இரு சுயமாக செய்யப்பட்ட வெடிகுண்டுகளை வைத்திருந்த குற்றத்திற்காக கைது செய்யப்பட்டார்.

இந்த சட்டவிரோத நடவடிக்கையில் அவர் 12 வயது முதல் ஈடுபட்டு வந்துள்ளார். குற்றம் நிரூபிக்கப்பட்டால் அதிகபட்ச தண்டையாக 14 ஆண்டுகள் சிறை தண்டனையும் 6 பிரம்படிகளும் வழங்கப்படலாம். அடுத்த மாதம் 6ஆம் தேதி இவருக்கான தண்டனை வழங்கப்படும் என நீதிபதி தெரிவித்தார்.

Read More: Malaysia Nanban News Paper 6.11.2017


அதிநவீன தொழில்நுட்பத்தை பயன்படுத்தி ஆபாச படங்களை நீக்க பேஸ்புக் அதிரடி நடவடிக்கை

சான்பிரான்சிஸ்கோ,

ஆபாச படங்களை நீக்க ஏ.ஐ. என்று அழைக்கப்படுகிற செயற்கை நுண்ணறிவு தொழில்நுட்பத்தை பயன்படுத்த பேஸ்புக் நிறுவனம் முடிவு செய்துள்ளது.

பேஸ்புக்  சமூக வலைதளங்களில் சம்பந்தப்பட்ட நபர்களின் அனுமதியின்றி அவர்களது ஆபாச படங்கள், தகவல்கள், வீடியோக்கள் பகிரப்படுவதாக குற்றச்சாட்டு எழுந்து உள்ளது. இவற்றையெல்லாம் அந்த சமூக வலைதளத்தில் இருந்து நீக்குவதற்கு நடவடிக்கையில் இறங்கி உள்ளனர். இதற்காக ஏ.ஐ.  என்று அழைக்கப்படுகிற செயற்கை நுண்ணறிவு தொழில்நுட்பத்தை பயன்படுத்த பேஸ்புக் நிறுவனம் முடிவு எடுத்துள்ளது.

இதுபற்றி அந்த நிறுவனத்தின் உலக பாதுகாப்பு பிரிவின் தலைவர் ஆன்டிகான் டேவிஸ் கூறியதாவது:-பேஸ்புக் சமூக வலைதளத்தில் (சம்பந்தப்பட்ட வர்களின்) எந்தவித அனுமதியும் இன்றி ஆபாசப் படங்கள், வீடியோக்களை பகிர்ந்து கொள்கிறார்கள். இவற்றை நீக்குவதற்கு புதிய தொழில் நுட்பங்கள் உதவும்.

அந்த வகையில் செயற்கை நுண்ணறிவு தொழில்நுட்பத்தைப் பயன்படுத்தி, எங்கள் வலைதளத்தில் பகிர்ந்து கொள்ளப்படுகிற ஆபாசப் படங்கள், வீடி யோக்கள் பற்றி புகார்கள் வருமுன்னரே மனித மதிப்பீட்டாளர்களின் மதிப்பீட்டுக்கு அனுப்பப்படும். யாரோ சிலரின் நெருக்கமான காட்சிகளைக் கொண்ட படங்களை வெளியிடுகிறபோது அது பேராபத்தை ஏற்படுத்தி விடுகிறது. எனவே அவற்றை நவீன தொழில்நுட்பத்தை பயன்படுத்தி நீக்குவோம். முதலில் இதை சோதனை ரீதியில் பயன்படுத்தி விட்டு, பின்னர் நெருக்கடி நேரத்தில் பயன்படுத்தத்தக்கதாக விரிவுபடுத்துவோம் எனக் கூறி உள்ளார்.


இலங்கையில் வழிபாட்டு தலங்களில் மீண்டும் தாக்குதல் நடத்த வாய்ப்பு

நியூயார்க்,

இலங்கையில் நாளை  28ஆம் தேதி முதல் மக்கள் கூட்டமாக கூடுவதை தவிர்க்க வேண்டும் என்று அமெரிக்கா எச்சரிக்கை விடுத்துள்ளது. இலங்கையில் கடந்த 21ஆம் தேதி  ஈஸ்டர் கொண்டாட்டத்தின் போது தேவாலயங்கள், ஓட்டல்கள் என 8 இடங்களில் வெடிகுண்டு தாக்குதல் நடந்தது. இதில் 350-க்கும் மேற்பட்டோர் பலியாகினர். பலர் காயமடைந்தனர். ஐ.எஸ். பயங்கரவாத அமைப்பு இதற்கு பொறுப்பேற்றுள்ளதாகக் கூறப்படுகிறது.

இலங்கை தொடர் குண்டு வெடிப்புச் சம்பவத்தில் தொடர்புடைய பயங்கரவாதிகளின் புகைப்படம்  வெளியானது. இலங்கை போலீசார் வெளியிட்டுள்ள புகைப்படத்தில் 3 பெண்கள் உள்பட 9 பயங்கரவாதிகளின் உள்ளனர். தொடர் குண்டுவெடிப்பு சம்பவங்களில் தொடர்பிருப்பதாகக் கருதப்படும் இவர்களை பற்றிய தகவல்களை தெரிவிக்க தொலைபேசி எண்களையும் இலங்கை அரசு வெளியிட்டுள்ளது. இந்த நிலையில், இலங்கையில் வழிபாட்டு தலங்களை குறிவைத்து மீண்டும் தாக்குதல் நடக்க வாய்ப்பு உள்ளதாக அமெரிக்கா எச்சரிக்கை விடுத்துள்ளது.


இந்து மதத்திற்கு திரும்ப விரும்பும் தெய்வானை.

(பட்டர்வொர்த்) தனது தோழியின் தூண்டுதலின் பேரில் வலுக்கட்டாயமாக இஸ்லாமிய மதத்தில் சேர்க்கப்பட்ட தெய்வானை மூர்த்தி (27) இப்போது அம்மதத்திலிருந்து வெளியேற மலேசிய இந்து சங்கத்தின் உதவியை நாடியுள்ளார். சிங்கப்பூரில் வேலை செய்து கொண்டிருந்த போது, தோழி ஒருவர் வற்புறுத்தியதால் அவருடன் தங்கியிருந்ததாகவும் அந்த சமயத்தில் பல வகையில் தாம் துன்புறுத்தபட்டதாகவும் தெய்வானை கூறினார். மேலும் அவர் விவரிக்கையில், என் தோழி போதைப் பொருள் பழக்கத்துக்கு அடிமையானவள். இஸ்லாம் மதத்தில் நான் சேர வேண்டும் என்று அடிக்கடி என்னை தொல்லைப்படுத்தி வந்தாள். அப்படி சேரவில்லை என்றால் என் தந்தைக்கு தீங்கு விளைவிக்கப்போவதாக என்னை மிரட்டினாள். அவளின் தொல்லையிலிருந்து விடுபடுவதற்கு நான் அவளின் வார்த்தைக்கு இணங்கி இஸ்லாத்தில் சேர்ந்தேன். எனினும், கடந்த வெள்ளிக்கிழமை பதிவு இலாகாவில் அடையாள அட்டையை எடுக்க சென்ற பொது அதில் எனக்கு இஸ்லாமிய பெயர் கொடுக்கப்பட்டிருப்பது கண்டு அதிர்ச்சியுற்றேன் என்று செய்தியாளர்களிடம் கூறினார். பட்டர்வொர்த், தெலுக் ஆயர் தாவாரில் தனது தந்தையுடன் தெய்வானை தற்போது வசித்து வருகிறார். தாம் கட்டாயப்படுத்தப்பட்டு இஸ்லாத்தில் சேர்க் கப்பட்டதாக போலீசில் புகார் செய்தபோது இஸ்லாமிய சமய இலாகாவில் இது பற்றி ஆலோசனை பெறும்படி காவல் துறையினர் கூறிவிட்டதாக தெய் வானை மேலும் கூறினார். ஓர் இந்துவாகவே வாழ விரும்பும் இவர் இவ்விவகாரம் தொடர்பில் இந்து சங்கத்தின் உதவியை நாடியுள்ளார்.


வாழ்க்கைச் செலவினம் அதிகரித்துள்ள நிலையில் நீர்க்கட்டணத்தை உயர்த்துவதா?

சிரம்பான்,

நீர்க் கட்ட ணத்தை உயர்த்த திட்டமிடும் மத்திய அரசாங்கத்தை ரந்தாவ் இடைத்தேர்தலுக்கான தேசிய முன்னணி வேட்பாளர் டத்தோஸ்ரீ முகமட் ஹசான் சாடியுள்ளார்.

அதிக வாழ்க்கைச் செலவின சுமையை மக்கள் சுமந்து கொண்டிருக்கும் நிலையில், அரசாங்கம் நீர்க் கட்டணத்தை உயர்த்துவதை பற்றி யோசிக்கவே கூடாது என்று முகமட் கூறினார். ‘‘இம்மாதிரியான சிரமமான காலத்தின்போது, கட்டண உயர்வு இருக்கக் கூடாது” என்றார் அவர்.‘‘நெகிரி செம்பிலான் மந்திரி புசாராக நான் பதவி வகித்தபோது, 14 ஆண்டுகள் வீடுகளுக்கான நீர்க் கட்டணத்தை உயர்த்த நான் ஒரு போதும் அனுமதித்ததில்லை” என்றார் அவர்.

Read More: Malaysia Nanban Tamil Daily on 2.4.2019


சுங்கத்துறை தலைமை இயக்குநரானார் டத்தோ சுப்பிரமணியம்

சுங்கத்துறையின் புதிய தலைமை இயக்குநராக டத்தோ சுப்பிரமணியம் துளசி நியமிக்கப் பட்டிருப்பதாக அரசாங்க தலைமைச் செயலாளர் டான்ஸ்ரீ டாக்டர் அலி ஹம்ஸா கூறினார்.இந்த நியமனம் நேற்று வெள்ளிக்கிழமை அமலுக்கு வந்தது. சுங்கத் துறை துணை தலைமை இயக்குநராக (அமலாக்கம்) முன்பு பதவி வகித்த சுப்பிரமணியம் (வயது 58), புதிய பதவியை டத்தோஸ்ரீ கஸாலி அகமட்டிடம் இருந்து ஏற்கிறார். நிர்வாக மேலாண்மை, வரி மேலாண்மை மற்றும் அமலாக்கத் துறையில் அவருக்கு பரந்த அனுபவம் உண்டு.அவர் தனக்கிருக்கும் அனுபவம், அறிவுத் திறன், நம்பகத் தன்மை ஆகியவற்றைக் கொண்டு தனது பொறுப்புகளை ஆக்ககரமாக மேற்கொள்வார் எனவும் உலக தர சுங்கத்துறை சேவையை வழங்கும் இலாகாவின் தூரநோக்கு திட்டத்தை தொடர்வார் எனவும் நான் நம்புகிறேன் என்று அலி ஓர் அறிக்கையில் கூறினார். 1984 ஜூலை 29ஆம் தேதி சுங்கத்துறை அமலாக்க அதிகாரியாக அரசாங்க சேவையில் இணைந்த சுப்பிரமணியம் கடந்த 33 ஆண்டுகளுக்கு மேலாக அரசாங்கத்தில் பணியாற்றியுள்ளார்.சுங்கத்துறை புலனாய்வு (அமலாக்கப் பிரிவு) இயக்குநராகவும் சுங்கத்துறை புலனாய்வுப் பிரிவின் தலைமை உதவி இயக்குநராகவும் அவர் பொறுப்பு வகித்துள்ளார்.


மனைவியின் ஆடம்பரத்தால் அதிகாரத்திலிருந்து சரிந்த நஜீப்பின் சோக வரலாறு.

கோலாலம்பூர்,

மலாய்க்கார சமூகத்தில் மிகப்  பெரிய மரியாதையையும் செல்வாக்கையும் பெற்றவர் டத்தோஸ்ரீ நஜீப் துன் ரசாக்கின் தந்தை துன் அப்துல் ரசாக். 1970ஆம் ஆண்டு நாட்டின் தலைமை பொறுப்பை ஏற்ற அப்துல் ரசாக், இரண்டாவது பிரதமர் என்ற முறையில் மலாய்க்காரர்கள் மத்தியில் வறுமை ஒழிப்பு, பொரு ளாதார முன்னேற்றம் போன்ற ஆக்கப் பூர்வமான நடவடிக்கைகளை எடுத்தவர்.

Read More: Malaysia Nanban Tamil Daily on 4.7.2018


இந்தியர்களின் இன்னல்கள், துயரங்கள், ஏமாற்றங்களுக்கு  நம்பிக்கைக் கூட்டணி முற்றுப்புள்ளி வைத்ததா?

கோலாலம்பூர்,

இந்தியர்களுக்கான விடியல் என்ற தலைப்பில், கடந்த 2018 மே 8-ஆம் தேதி, செவ்வாய்க்கிழமை (14-ஆவது பொதுத்தேர்தலுக்கு முதல் நாள்) நம்பிக்கைக் கூட்டணி மொத்தம் 15 வாக்குறுதிகளை முன்வைத்து மிகப்பெரிய அளவில் விளம்பரம் செய்திருந்தது. மலேசிய இந்தியர்கள் கடந்த 60 ஆண்டு காலமாக அனுபவித்து வரும் பல்வேறு இன்னல்களுக்கும் துயரங்களுக்கும் ஏமாற்றங்களுக்கும் ஒரு முற்றுப்புள்ளி வைத்து, அவர்களின் மேன்மைக்கும் சுபிட்சத்தி ற்கும் பல ஆக்கப்பூர்வமான திட்டங்களை முன்னெடுத்திருக்கிறது இந்தியர்களின் விடிவெள்ளியான நம்பிக்கைக் கூட்டணி என்று அந்த விளம்பரத்தில் கூறப்பட்டுள்ளது.

Read More: Malaysia Nanban Tamil Daily on 9.5.2019


அனைத்துலக சதுரங்கப் போட்டி!

நீலாய்,ரோமானியாவில் நடைபெறும் அனைத்துலக பள்ளிகளுக்கிடையிலான சதுரங்கப் போட்டியில் நம் நாட்டை பிரதிநிதித்து பங்கு கொள்ளும் 16 பேர் கொண்ட குழுவில் மூன்று இந்திய மாணவர்கள் கலந்துகொள்கின்றனர். பாஜம் துன் சம்பந்தன் தமிழ்ப்பள்ளியின் முன்னாள் மாணவரும் சிரம்பான் புக்கிட் கெபாயாங் இடைநிலைப் பள்ளியில் மூன்றாம் படிவம் பயிலும் பத்ம ரூபன் குமார் (வயது 15), நீலாய் தமிழ்ப்பள்ளியில் பயிலும் அமிர்தன் யோஹன் சின்னப்பர் (வயது 9), அகல்யா தியானா சின்னப்பர் (வயது 7) ஆகிய மூவரும் தேர்வு செய்யப்பட்டிருப்பது இந்திய சமுதாயத்திற்கும் தமிழ்ப்பள்ளிகளுக்கும் பெருமையளிக்கிறது. அமிர்தன் யோஹன், அகல்யா தியானா இருவரும் அண்ணன் தங்கை ஆவர். இந்த அனைத்துலக சதுரங்கப் போட்டியில் கலந்து கொள்ளவிருக்கும் ஒருவருக்கு தலா 13,000 வெள்ளி சொந்த செலவை எதிர்நோக்கியுள்ளனர் என் பதை அறிவது மனவேதனையை அளிக்கிறது. நம் நாட்டிற்கு பெருமையை தேடித் தரவிருக்கும் இவர்களுக்கு அரசியல் சாரா அமைப்போ, அரசியல் கட்சி களோ அல்லது இந்திய அமைப்புகளோ ஒரு குறிப்பிட்ட செலவை ஏற்றுக் கொண்டால் தங்களுக்கு சுமை கொஞ்சம் குறையும் என்று இவர்களது பெற் றோர்கள் கோடிகாட்டினர். இன்று வியாழக்கிழமை சிப்பாங் அனைத்துலக விமான நிலையத்தில் புறப்படும் இவர்கள், 1-5-2017 வரை நடைபெறும் சதுரங்கப் போட்டி யில் கலந்து கொள்வார்கள்.


சொந்த வீடுகளுக்காக கேரித்தீவு மக்களின் 5 ஆண்டு போராட்டம்

(ஆறுமுகம் பெருமாள் ) கேரித்தீவு,

சொந்த வீடுகளை கட்டிக்கொள்வதற்கு 40 ஏக்கர் நிலம் அடையாளம் காணப்பட்டுள்ளதாக 5 ஆண்டுகளுக்கு முன்பு தங்களுக்கு வழங்கப்பட்டுள்ள வாக்கு றுதி நிறைவேற்றப்படாதது குறித்து சிலாங்கூர், கேரித்தீவை சேர்ந்த தோட்டப்பாட்டாளிகள் நேற்று ஏமாற்றம் தெரிவித்துள்ளனர்.

2013-ஆம் ஆண்டு நடைபெற்ற பொதுத்தேர்தலின் போது இங்குள்ள பூர்வக் குடியினரின் கிராமத்திற்கு வருகை புரிந்த பிரதமர் நஜீப், ம.இ.கா-வின் அன்றைய தேசியத்தலைவர் டத்தோ ஸ்ரீ ஜி.பழனிவேலின் வேண்டுகோளுக்கு இணங்க இங்குள்ள தோட்டப் பாட்டாளிகளுக்கு வீடுகளைக் கட்டி க்கொள்வதற்காக 40 ஏக்கர் நிலத்தினை கேரித்தீவு தோட்ட நிறுவனமான சைம் டார்பி நிறுவனத்துடன் பேசி பெற்றுத் தருவதாக கூறிச்சென்றார்.

Read More: Malaysia Nanban Tamil Daily on 29.13.2018


மலாக்கா தூதராக ரஜினிகாந்த்!

மலாக்கா சுற்றுலாத் துறை தூதராக சூப்பர்ஸ்டார் ரஜினிகாந்த் நியமிக்கப்படலாம் என்று கலாச்சார , சுற்றுலாத் துறை அமைச்சர் டத்தோஸ்ரீ நஸ்ரி அஸிஸ் தெரிவித்தார்.அமைச்சரின் இந்த அறிவிப்பானது மக்களவையை மகிழ்ச்சி வெள்ளத்தில் ஆழ்த் தியது. சுற்றுலாத் துறைக்கு பேர் போன இந்த வரலாற்று மாநிலத்தின் பால் இந்திய நாட்டு சுற்றுப் பயணிகளை சூப்பர் ஸ்டாரால் சுண்டி இழுக்க இயலும். எங்களின் சுற்றுலாத் துறையினை மேம்படுத்துவதில் ரஜினி ஒரு நம்பிக்கை நட்சத்திரமாக திகழ்வார். சூப்பர் ஸ்டார் ரஜினியுடன் தொடர்பு கொண்டு அவரின் அனுமதியினை பெற அமைச்சர் நஸ்ரி முற்படுவார். அரசு உரை தொடர்பில் தனது அமைச்சர் உரையினை நிறைவு செய்த அமைச்சர் இந்த இனிய தகவலை வெளியிட்டார். சூப்பர் ஸ்டார் ஒரு சூப்பர் தூதராக மிளிர்வார். இதற்கு முன்பு இந்தி திரைப்பட நடிகர் ஷாருக்கான் மலாக்கா சுற்றுலாத் துறை தூதராக நியமனம் செய்யப்பட்டிருந்தார். 2008ஆம் ஆண்டு இவர் இந்த பதவிக்கு நியமிக்கப்பட்டிருந்தார். ஆனால், நாட்டின் சுற்றுலாத் துறை மேம்பாட்டிற்கு இவரின் நியமனம் உறுதுணையாக இல்லை என்று கோத்தா மலாக்கா நாடாளுமன்ற உறுப்பினர் சிம் தோங் ஹிம் குறைபட்டுக் கொண்டார். மாநிலத்தின் பால் இந்திய நாட்டு சுற்றுப் பயணிகளை ஈர்ப்பதற்கு சூப்பர் ஸ்டார் ரஜினியை நியமிக்கலாமே என்று சிம் தோங் அவையில் ஆலோசனை தெரிவித்தார். ஷாருக்கான் பங்களிப்பு அவ்வளவு உயிரோட்டமாக இல்லை. கபாலி திரைப்படத்தில் நடித்த சூப்பர் ஸ்டார் ரஜினியை தூதராக நியமித்தால் என்னவென்று சிம் தோங் அமைச்சரை பார்த்துக் கேட்டார். கபாலி என்பது ரஜினியின் 159ஆவது படம். கபாலீஸ்வரன் என்ற பெயரில் ரஜினி நடித்து சக்கைப் போடு போட்டுள்ளார். இந்தியாவில் மட்டுமின்றி மலேசியாவில் பல பகுதிகளில் படப்பிடிப்பு நடத்தப்பட்டது.


110.5 மில்லியன் டொலர்களுக்கு ஏலம் போன ஓவியம்

அமெரிக்காவில் நடைபெற்ற ஏலத்தில், மறைந்த ஓவியர் ஜீன் மைக்கேல் பாஸ்குவேட் வரைந்த ஓவியம் ஒன்று 110.5 மில்லியன் டொலர்களுக்கு விற்பனையாகியுள்ளது. நியூயோர்க்கில் நடைபெற்ற ஏலத்தில் ஆயில் ஸ்டிக், அக்ரிலிக் மற்றும் ஸ்ப்ரே வகை பெயிண்ட்களை கொண்டு வரையப்பட்ட பெயரிடப்படாத இந்த ஓவியம்தான் இது. ஓர் மண்டையோடு அமைப்பைக் கொண்ட முகத்தை இந்த ஓவியம் சித்தரிக்கிறது. ஜீன் மைக்கேல் பாஸ்குவேட்டின் இந்த ஓவியத்தை 41 வயதுடைய ஜப்பானிய பேஷன் தொழில்முனைவர் யுசாகா மேஸாவா ஏலத்தில் எடுத்துள்ளார். ஓவியர் ஜீன் மைக்கேல் பாஸ்குவேட்டின் முந்தைய மிகவும் விலை யுயர்ந்த ஓவியத்தை காட்டிலும் இது கிட்டத்தட்ட இருமடங்கு விலையாகும். அமெரிக்காவை சேர்ந்த ஓவியக் கலைஞர்கள் வரைந்து விற்பனையான படைப்புகளிலேயே இது மிகவும் அதிக விலைக்குப் போன படைப்பாகும். அதுமட்டுமின்றி பல சாதனைகளையும் இந்த ஓவியம் முறியடித்துள்ளது. 1980ம் ஆண்டிலிருந்து 100 மில்லியன் டொலருக்கு அதிகமான தொகைக்கு ஏலம் போயுள்ள முதல் ஓவியம் என்ற பெருமையையும் பெற்றுள்ளது. புகழ்பெற்ற ஓவியர் ஜீன் மைக்கேல் பாஸ்குவேட் தனது 28 வயதில் 1988ம் ஆண்டு மறைந்தார் என்பது நினைவுக்கூரத்தக்கது.


ஜெயலலிதாவின் உடல்நிலையில் முன்னேற்றம்..

ஜெயலலிதாவின் உடல் நிலை முன்னேற்றம் கண்டு வருவதால் லண்டனில் இருந்து அப்போலோவிற்கு வந்து சிகிச்சை அளித்த டாக்டர் ரிச்சர்ட் ஜான் பீலே லண்டனுக்கு புறப்பட்டுச் சென்றார். கடந்த மாதம் 22ம் தேதி தமிழக முதல்வர் ஜெயலலிதாவிற்கு உடல் நலம் சரியில்லாமல் சென்னை அப்போலோ மருத்துவமனையில் அனுமதிக்கப்பட்டார். காய்ச்சல் மற்றும் நீர் சத்து குறைவின் காரணமாக எழுந்த உடல் நலக் கோளாறு காரணமாகவே மருத்துவமனையில் அனுமதிக்கப்பட்ட ஜெயலலிதாவிற்கு நுரையீரல் தொற்று இருப்பதாக பின்னர் கூறப்பட்டது. இதற்கான மருத்துவ சிகிச்சையை அப்போலோ மருத்துவமனை அளித்து வருகிறது. என்றாலும், நுரையீரல் தொற்றுக்கான பிரத்யேக சிகிச்சை அளிக்க லண்டனில் இருந்து சிறப்பு மருத்துவர் டாக்டர் ரிச்சர்ட் ஜான் பீலே கடந்த 30ம் தேதி வரவழைக்கப்பட்டார். பின்னர், லண்டனுக்கே திரும்பிவிட்ட நிலையில் மீண்டும் அப்போலோவிற்கு வரவழைக்கப்பட்டார். கடந்த 14ம் தேதியில் இருந்து அவர்தான் முதல்வர் ஜெயலலிதாவிற்கு சிகிச்சை அளித்து வந்தார். இதனிடையே சிங்கப்பூரில் இருந்து பிசியோதெரபிஸ்டுகளும் வரவழைக்கப்பட்டனர். அவர்களும் தற்போது ஜெயலலிதாவிற்கு உரிய சிகிச்சையை அளித்து வருகின்றனர். இந்நிலையில், டாக்டர் ரிச்சர்ட் ஜான் பீலே லண்டனுக்கு புறப்பட்டார். அவருடைய அறிவுறுத்தலின் பேரில் சிங்கப்பூரில் இருந்து அப்போலோவிற்கு வந்துள்ள பிசியோதெரபிஸ்டுகள் சிகிச்சை அளித்து வருகிறார்கள். இதனையடுத்து, டெல்லியில் இருந்து வந்த எய்ம்ஸ் மருத்துவர்களும் டெல்லிக்கு திரும்பிச் சென்றனர்.


ஒரேநேரத்தில் 11 ஸ்மார்ட்போன்கள் -போகிமேன் கோ-வில் கலக்கும் 70 வயது முதியவர்!!

தைவானில் கிட்டத்தட்ட 11 ஸ்மார்ட் போன்களுடன் 20 மணிநேரம் போகிமேன் கோ கேம் விளையாடும் 70 வயது முதியவர் பிரபலமாகி வருகிறார்.

தைவானில் சே-சான் யான் என்ற 70 வயது நிறைந்த முதியவர் கிட்டதட்ட 11 ஸ்மார்ட் போன்கள், ஒன்பது பவர் சேவர்கள் என அனைத்தும் எப்போதும் கையில் வைத்தபடியே தெரு, கடைகள் என எங்கே சென்றாலும் ஸ்மார்ட்போன்களுடன் வலம் வருகிறார்.

அவர் பயணிக்கும் சைக்கிளில் கூட பிரத்யேகமாக ஒரு மொபைல் ஸ்டான்டை உருவாக்கி அதன் மூலம் மொபைலை இயங்கிக்கொண்டே இருக்கிறார். ஒரே நேரத்தில் 11 ஸ்மார்ட் போன்கள் மூலம் 20 மணிநேரம் போகிமேன் கோ விளையாடுவதே இவரது பொழுதுபோக்காகவும் இருந்து வருகிறது.


தினகரன் முன்பு அமமுகவில் இணைந்தார் பின்னணி பாடகர் மனோ!

சென்னை:

தினகரன் முன்பு அமமுகவில் பின்னணி பாடகர் மனோ இணைந்தார்.

அதிமுகவில் இருந்து ஓரங்கட்டப்பட்டவுடன் குக்கர் சின்னத்தில் தனியொருவனாக ஆர் கே நகர் இடைத்தேர்தலில் போட்டியிட்ட தினகரன் அமோக வெற்றி பெற்றார். இதையடுத்து அவர் அம்மா மக்கள் முன்னேற்ற கழகம் என்ற ஒரு அரசியல் அமைப்பை உருவாக்கியுள்ளார்.

நாடாளுமன்றத் தேர்தலில் 38 தொகுதிகளில் தனித்து போட்டியிடப் போவதாக தினகரன் அறிவித்துள்ளார். மேலும் 39 தமிழக தொகுதிகளில் ஒரு தொகுதி கூட்டணி கட்சிக்கு ஒதுக்கியுள்ளார். இந்த நிலையில் தற்போது அரசியல் கட்சிகளின் செயல்பாடுகளால் அதிருப்தியில் உள்ள கட்சி நிர்வாகிகள் மாற்று கட்சியை தேடுகின்றனர். அந்த வகையில் அவர்களது சாய்ஸ் அமமுக , மக்கள் நீதி மய்யம் ஆகும்.

இந்நிலையில் அதிமுக- பாஜகவுடன் பாமக கூட்டணி வைத்ததை விரும்பாத நடிகர் ரஞ்சித் பாமகவிலிருந்து விலகி கடந்த வாரம் அமமுகவில் இணைந்தார்.இதையடுத்து பின்னணி பாடகர் மனோ சென்னையில் தினகரனை நேரில் சந்தித்து அமமுகவில் இணைந்தார்.


டத்தோஸ்ரீ உட்பட 22 பேரின் கைது வழக்கு!

கேங் 24 குண்டர் கும்பலைச் சேர்ந்த டத்தோஸ்ரீ பட்டம் கொண்ட நபர் உட்பட 22 பேரின் வழக்கு கோலாலம்பூர் உயர் நீதிமன்றத்திற்கு மாற்றப்பட்டுள்ளது. முன்னதாக இந்த வழக்கு பினாங்கு செஷன்ஸ் நீதிமன் றத்தில் இருந்தது. கடந்த ஜனவரி 28ஆம் தேதி, புக்கிட் அமான் குற்றப் புலனாய்வு இலாகாவும் பினாங்கு குற்ற ஆய்வுப் பிரிவும் இணைந்து நடத்திய ஓப்ஸ் சந்தாஸ் முத்தி யாரா நடவடிக்கையில் 22 பேர் கைது செய்யப்பட்டனர். அதில் கும்பலின் தலைவன் என நம்பப் படும் வர்த்தகர் டத்தோஸ்ரீ எங் சியான் சியா (வயது 55) என்பவ ரும் ஒருவர். இவர்கள் அனை வரும் சொஸ்மா எனும் 2012ஆம் ஆண்டின் பாதுகாப்பு குற்ற சட்டத்தின் கீழ் தடுத்து வைக் கப்பட்டுள்ளதால் இந்த வழக்கு கோலாலம்பூர் உயர்நீதிமன்றத் திற்கு மாற்றப்பட்டுள்ளதாக பினாங்கு செஷன்ஸ் நீதிமன்ற நீதிபதி ரோஸ்லான் ஹமீட் கூறினார்.


நீதித்துறையில் தவறுகள்? அரசாங்கம் ஆராயும்.

கோலாலம்பூர்,

நீதித்துறையில் தவறு  நடந்ததாக மேல் முறையீட்டு நீதிமன்ற நீதிபதி டத்தோ  டாக்டர் ஹமிட் சுல்தான் அபு பக்கார் கடுமையான   அறிக்கை தாக்கல் செய்துள்ளதையடுத்து அரச விசாரணை ஆணையத்திற்கான  (ஆர்.சி.ஐ.)  தேவையை  அரசாங்கம் பரிசீலிக்கும் என பிரதமர் துன் டாக்டர் மகாதீர் முகமட் கூறியுள்ளார். ஆர்.சி.ஐ. அமைக்கும் வகையிலான  திட்டத்தை  அரசாங்கம் ஆராயும். இது தொடர்பில் மேலும் கருத்துரைக்கும் நிலையில்   தாம்  இல்லை என்றும் அவர் கூறியுள்ளார்.

Read More: Malaysia Nanban Tamil Daily on 16.2.2019


பாஜகவுக்கு வாக்களிக்க வேண்டாம்.. முன்னாள் நீதிபதிகள், துணைவேந்தர்கள்

சென்னை:

பாஜகவுக்கு வாக்களிக்க வேண்டாம் என பல்கலை. முன்னாள் துணைவேந்தர்கள், முன்னாள் நீதிபதிகள் கேட்டுக் கொண்டனர். நாடாளுமன்றத் தேர்தலில் பாஜக, காங்கிரஸ் ஆகிய கட்சிகள் தீவிர பிரசாரத்தில் ஈடுபட்டு வருகின்றன. இந்த நிலையில் பல்கலை. முன்னாள் துணைவேந்தர்கள், முன்னாள் நீதிபதிகள் செய்தியாளர்களை சந்தித்தனர்.

அப்போது அவர்கள் கூறுகையில் மத்திய அரசு அலுவலகங்களில் பாஜகவின் தலையீடு அதிகரித்துள்ளது. தற்போது வருகின்ற நாடாளுமன்றத் தேர்தல் இதற்கு முன்னால் இந்தியாவில் நடந்தவை போல் அல்ல. அரசியல் கட்சிகளுக்காகவோ கூட்டணி கட்சிகளுக்காகவோ நடக்கிற அதிகார போட்டி அல்ல. இந்தியா ஒரு குடியரசு நாடாக, ஜனநாயக நாடாக, மனித நெறிமுறைகளை காப்பாற்றிக் கொள்கிற நாடாக தொடர போகிறதா இல்லையா என்பது நம் முன்னால் உள்ள கேள்வி. இந்த கேள்வி எழுவதற்கான காரணங்கள் கடந்த 5 ஆண்டுகளில் எத்தனை வலிமை பெற்றுள்ளன என்பது அனைவருக்கும் தெரியும்.

இந்த 5 ஆண்டுகளாக ஒரு அபாய சங்கு ஒலித்துக் கொண்டே இருந்துள்ளது. அவற்றையெல்லாம் நாம் மறந்துவிட்டு காதில் போட்டுக் கொள்ளாமல் எப்போதும் போல் பொறுப்பற்ற வகையில் நடந்து விட கூடாது என்பதற்காக ஒரு எச்சரிக்கையாக நாங்கள் இந்த அப்பீலை கொடுத்துள்ளோம். உத்த ரப்பிரதேசத்தில் ஒருவர் சொல்லியிருக்கிறார் 2019 தேர்தல்தான் இறுதி தேர்தலாக இருக்கும் என்று. அப்படியென்றால் என்ன அர்த்தம்? அதற்கு பிறகு ஜனநாயகம் இருக்காது, சர்வாதிகாரம்தான் இருக்கும். ஒரு தலைவனின் காலில் மண்டியிடுகிற எதேசதிகார போக்கு நிலவும்.

ஜனநாயக நாட்டினுடைய நிறுவனங்களெல்லாம் இன்று நாசப்பட்டுள்ளன. அவற்றினுடைய சுய அதிகாரங்கள் பறிக்கப்பட்டுவிட்டன. எந்த நிறுவனமும் இன்றைக்கு நம்பிக்கைதன்மை போன்றதாக இல்லை. அதனால் ஜனநாயகத்தினுடைய அடிப்படைகள் எல்லாம் இன்று ஒழிக்கப்பட்டு கொண்டிருக்கின்றன. இந்த 5 ஆண்டுகள் இதே ஆட்சி மீண்டும் வந்துவிட்டது என்றால் அதன் விளைவு மிக கொடூர விளைவாக இருக்கும். நாட்டின் அனைத்து நிறுவனங்களும் அடகு வைக்கப்பட்டுவிட்டன. இதை கல்வித் துறையில் நாங்கள் மிக அதிகமாக பார்த்து கொண்டிருக்கிறோம். இந்திய வர லாற்று நிறுவனத்தில் வரலாறு தெரியாதவர்களே பணியில் உள்ளனர். கல்வியை மத்திய அரசின் அதிகாரப் பட்டியலில் கொண்டு செல்ல பாஜக முயற்சி செய்கிறது.

மக்களுடைய பேச்சுரிமை, கருத்துரிமை, எழுத்துரிமை, படைப்புரிமை, வழிபாட்டு உரிமை, திருமண உரிமை என அனைத்தும் இன்று மறுக்கப்ப டுகின்றன. ஆகையால் இந்தியா என்றாலே பன்முகத்தன்மை என்ற ஒரு கலாசாரத்தை அழித்து ஒழித்து ஒரே நாடு, ஒரே மொழி, ஒரே மதம், ஒரே உணவு, ஒரே நிறம் என இந்துத்துவ கலாசாரத்தை உருவாக்கப்பட்டுள்ளது.

இந்த ஒரு சனாதன கலாசாரத்தை மீண்டும் இந்த நாட்டில் நிலவுகிற அபாயம் ஏற்படும். பாஜக சர்வாதிகாரப் போக்கை கடைபிடித்து வருகிறது. எனவே இவற்றையெல்லாம் மக்கள் கருத்தில் கொள்ள வேண்டும். உங்கள் முன்னால் இருக்கும் அபாயம் என்ன என்பதை புரிந்து கொண்டு இந்த நாடு ஜனநாயக நாடாக, சுதந்திர நாடாக, எதேசதிகாரத்தை தூக்கி எறிந்த நாடாக, அரசியல் சாசன விழுமியங்களை ஏற்றுக் கொண்ட நாடாக இருக்க போகிறதா என்பதை உணர்ந்து உங்கள் வாக்குகளை போட வேண்டும் என்றனர்.


யூடியூப் சேனலுக்காக குழந்தை நட்சத்திரங்கள் சித்ரவதை - வளர்ப்பு தாய் கைது

வாஷிங்டன்,

அமெரிக்காவில் யூடியூப் சேனலில் சரியாக நடிக்க வேண்டும் என்பதற்காக தத்தெடுத்த குழந்தைகளை சித்ரவதை செய்த வளர்ப்புத் தாய் கைது செய்யப்பட்டுள்ளார். உலகளவில் தற்போது இருக்கும் இணையதள வசதிகள் கொண்டு, யார் வேண்டுமென்றாலும் பிரபலம் ஆகலாம் என்றாகிவிட்டது. யூடியூப் எனும் இணைய தளத்தில் உலகின் பல்வேறு நாடுகளிலும் உள்ள அனைத்து தரப்பு மக்களும் ஸ்மார்ட்போன் மூலம் பல முறைகளில் தங்களையும் தங்கள் குழந்தைகளையும் பிரபலங்களாக மாற்றி வருகின்றனர்.

அவ்வகையில் உருவாக்கப்பட்டது தான்  ஃபெண்டாஸ்டிக் அட்வென்சர்ஸ் எனும் யூ டியூப் சேனல். இதனை மச்செல் ஹாக்னி(48) எனும் பெண் உருவாக்கியுள்ளார்.  இதற்காக 6 முதல் 15 வயதுடைய 7 குழந்தைகளை தத்தெடுத்து குழந்தை நட்சத்திரங்களாக வளர்த்துள்ளார்.

இந்த யூ டியூப் சேனலை 8 லட்சம் பேர் பின் தொடர்கின்றனர். இந்த சேனலின் ஒவ்வொரு வீடியோவும் 25 லட்சம் பார்வையாளர்களை கொண்டுள்ளது. இந்த சேனலில் பிரபலமான குழந்தைகள் பங்கு பெறும்  குக்கி கேப்ச்சர் மிஷன்  மற்றும் சூப்பர் பவர் பேபி பேட்டில் எனும் நிகழ்ச்சிகள் ஒளிபரப்பாகும்.

இந்த நிகழ்ச்சிகளில் குழந்தைகள் சரியாக நடிக்கவில்லை என்றாலோ, ஒரு வசனத்தை மறந்தாலோ, உணவு, தண்ணீர் என எதுவும் கிடைக்காது. சில நேரங்களில் ஐஸ் கட்டியில் குளிக்க சொல்வதுமுண்டு. குழந்தைகளை ஓர் இருட்டு அறையில் அடைத்து 2,3 நாட்கள் அப்படியே பசியிலும்  தாகத்திலும் விட்டுவிடுவதும் உண்டு.

இதுபோன்ற சித்ரவதைகளை தொடர்ந்து, 7 குழந்தைகளில் 6 குழந்தைகள் போலீசாரை நாடியுள்ளனர். இதையடுத்து கடந்த வாரம் போலீசார்     ஹக்னி மீது வழக்குப்பதிவு செய்து உடனடியாக அவரை கைது செய்தனர். இந்நிலையில் ஹக்னியின் யூ டியூப் சேனலை தற்காலிகமாக முடக்கியுள்ளதாக யூ டியூப் நிறுவனம் கூறியுள்ளது குறிப்பிடத்தக்கது.


வரி செலுத்துவோருக்கு சேர வேண்டிய வெ.1,604 கோடியை தே.மு அரசாங்கம் திருப்பிக் கொடுக்கவில்லை.- நிதி அமைச்சர்

பெட்டாலிங்ஜெயா,

கடந்த ஆறு ஆண்டுகளில், வரி செலுத்துவோருக்கு சேர வேண்டிய 1,604 கோடி வெள்ளியை முந்தைய தேமு அரசாங்கம் திரும்ப கொடுக்கவில்லை என்ற மற்றோர் அதிர்ச் சித் தகவலை நிதி யமைச்சர் லிம் குவான் எங் வெளியிட்டிருக்கிறார். மிகுதியாக வசூலிக்கப்பட்ட வருமான வரி, சொத்து விற்பனை ஆதா யத்திற்கான வரி ஆகியவை இந்தத் தொகையில் அடங்கும்.

Read More: Malaysia Nanban Tamil Daily on 23.8.2018


அன்வார் வழக்கில் தீர்ப்பு ஒத்திவைப்பு

தன் மீது சுமத்தப்பட்டுள்ள ஓரினப் புணர்ச்சி குற்றச் சாட்டிலிருந்து முன்னாள் எதிர்க்கட்சித் தலைவர் டத்தோஸ்ரீ அன்வார் இப்ராஹிம் விடுதலை பெறுவாரா என்று நேற்று மிகவும் பரபரப்பாக எதிர்ப்பார்க்கப்பட்ட வழக்கு விசார ணையில், திருப்பு முனையாக கூட்டரசு நீதிமன்றம் அதன் தீர்ப்பை ஒத்தி வைத்தது. மலாயா தலைமை நீதிபதி டான்ஸ்ரீ சுல்கிப்லி அஹ்மட் தலைமையிலான ஐவர் அடங்கிய நீதிபதிகள் குழுவினர் பிரிதொரு தேதிக்கு தீர்ப்பை ஒத்திவைத்தனர். எனினும், அதற்கான தேதி இன்னும் நிர்ணயம் செய்யப்படவில்லை. தான் எதிர்நோக்கியிருக்கும் இரண்டாவது ஓரினப் புணர்ச்சி வழக்கில் குற்றச்சாட்டையும், சிறைத்தண்டனை யையும் ரத்துச்செய்யக் கோரி தண்டனை மறு ஆய்வு விண்ணப்பத்தை அன்வார் செய்திருந்தார். அன்வார் சார்பில் ஆஜரான கூட்டரசு நீதிமன்றத்தின் ஓய்வு பெற்ற நீதிபதி டத்தோஸ்ரீ கோபால் ஸ்ரீராம், அரசு தரப்பு வழக்கறிஞரான டத்தோ அஹ்மட் கமால் முகமட் ஷாஹிட் இருவரும் நீதிமன்றம் முன்னிலையில் நேற்று தங்கள் வாதத்தொகுப்பை சமர்ப்பித்தனர். மரபணு மற்றும் குற்றம் நிகழ்ந்த இடம் சம்பந்தமான ஆதாரங்கள் இந்த மறுஆய்வு விண்ணப்பத்திற்கு அவசியமில்லாதது என அஹ்மட் கமால் தனது வாதத்தொகுப்பில் கூறினார்.எனினும், குற்றம் நிகழ்ந்ததாகக் கூறப்படும் இடத்தில் கவனம் செலுத்த வேண்டும் எனக்கூறி, அதன் முக்கியத்துவம் குறித்து வாதாடினார் ஸ்ரீ ராம். இந்த வழக்கின் ஆதாரங்களின்படி, குற்றம் நிகழ்ந்ததாகக் கூறப்படுவது 11-5-1 என்ற வீட்டில். ஆனால், சம்பவ இடத்தில் கம்பளம் எதுவும் காணப்படவில்லை என்பதை விசாரணை காட்டுகிறது. பக்கத்தில் உள்ள 11-5-2 என்ற வீட்டில் அந்த கம்பளம் காணப்பட்டதாக மூத்த வழக்கறிஞரான ஸ்ரீ ராம் குறிப்பிட்டார்.அந்த கம்பளத்திலோ அல்லது துண்டிலோ சாத்தியப்பூர்வமான ஆதாரங்கள் காணப்படவில்லை என்றும் அவர் சொன்னார். இதற்கு முன்பு, தன் மீதான இரண்டாவது ஓரினப் புணர்ச்சி வழக்கில் கடந்த 2015 பிப்ரவரி 10-ஆம் தேதி வழங்கப்பட்ட தீர்ப்பை மறுஆய்வு செய்யும் வழக்கில் புதிய நீதிபதிகள் குழு இடம்பெற வேண்டும் என்ற அன்வாரின் கோரிக்கையை நீதிமன்றம் நிராகரித்தது. இந்த வழக்கு விசாரணையிலிருந்து அந்நீதிபதிகள் விலகிக்கொள்வதற்கு சிறப்பு காரணங்கள் இல்லை என்று நீதிமன்றம் தீர்ப்பளித்ததுடன், ஒரு நியாயமான விசாரணை நடத்தப்படும் என்ற வாக்குறுதியையும் அளித்தது. இந்த மறுஆய்வு விண்ணப்பத்தை அன்வார் இப்ராஹிம் கடந்த ஆண்டு ஏப்ரல் 30-ஆம் தேதி செய்திருந்தார். அவர் தற்போது சுங்கை பூலோ சிறைச்சாலையில் 5 ஆண்டுகள் சிறைத்தண்டனை அனுபவித்து வருகிறார்.